15-ci Avropa Gənclər Yay Olimpiya Festivalı üçün media akkreditasiyasına müraciət prosesi 2019-cu il may ayının 15-də başa çatmışdır. Bu tarixdən etibarən heç bir müraciət qəbul edilməyəcək.\nMedia Akkreditasiyaya müraciət etdikdən sonra şəxsiyyət vəsiqənizi və ya hər hansı digər şəxsi məlumatlarınızı dəyişərsinizsə pressoperations@eventoc.az email ünvanı vasitəsilə Media Əməliyyatları şöbəsini məlumatlandırmağınız mütləqdir. Əks təqdirdə akkreditasiya müraciətiniz təsdiqlənməyə bilər.\nQeydə alınmış media nümayəndələri təsdiq və ya rədd bildirişini alacaqlar. Online Akkreditasiya Sistemi hesablarında təqdim edilən müraciətlərin statusunu yoxlamaq mümkündür.\nƏsas Media Mərkəzi ilə eyni məkanda (Bulvar Hoteldə) yerləşən Media Akkreditasiya Mərkəzi 16 İyul tarixindən media nümayəndələrinin akkreditasiya kartlarını əldə etmələri üçün fəaliyyətə başlayacaq.\nMedia akkreditasiya prosesi başlayır\nAkkreditasiya müraciəti sona çatır\n16-28 Iyul 2019\nAkkreditasiyaların verilməsi (Bulvar Hotel)\nMüasir dövr idman tədbirlərində media nümayəndələrinin fərdi şəkildə bir neçə sahədə fəaliyyət göstərdiyini nəzərə alaraq, hər hansı bir kateqoriya altında akkreditasiyadan keçmiş media nümayəndələrinə eyni zamanda foto və Miks Zonada video çəkmək imkanı yaradılacaq. Bunun üçün onlar idman obyektlərinin media mərkəzlərinə yaxınlaşaraq müvəqqəti “Multi” önlük almaq mümkün olacaq.\n• Jurnalist, redaktor, foto redaktor, onlayn rejimdə və ya müqavilə əsasında fəaliyyət göstərən yazılı mətbuat nümayəndələri.\n• Beynəlxalq və ya yerli xəbər agentlikləri; adi gündəlik qəzet və ya jurnal; idman qəzeti və ya jurnalı; internet saytı tərəfindən işə götürülmüş olmalıdır. Müstəqil jurnalistlər işlədikləri media təşkilatla əməkdaşlıqlarını təsdiqləyən müqavilə sənədini də göndərməlidir.\n• "E" kateqoriyalı akkreditasiya kartı foto mövqelərə giriş imkanı və ya fotoqraf kimi fəaliyyət imkanı vermir.\n• Yalnız fotoqraflar üçün.\n• Beynəlxalq və ya yerli xəbər agentlikləri; adi gündəlik qəzet və ya jurnal; idman qəzeti və ya jurnalı; internet saytı tərəfindən işə götürülmüş olmalıdır. Müstəqil fotoqraflar işlədikləri media təşkilatla əməkdaşlıqlarını təsdiqləyən müqavilə sənədini də göndərməlidir.\n• “EP” kateqoriyalı akkreditasiya kartı foto mövqelərə giriş imkanı verir\n• Foto önlük almaq üçün "Fotoqraf öhdəlikləri" adlı sənəd imzalanmalıdır. Daha ətraflı məlumat üçün fotoqraflar bölməsinə baxa bilərsiniz.\n• Həm fotoqraf, həm də jurnalist kimi fəaliyyət göstərəcək media nümayəndələrinin müraciət zamanı EP kateqoriyasını seçməsi tövsiyə edilir.\n• Yalnız televiziya şirkətlərinin operatorları (kameramanlar) üçün\n• Yerli və ya beynəlxaq televiziya şirkətləri tərəfindən işə götürülmüş olmalıdır. Bu kateqoriya yalnız video kameradan istifadə edəcək şəxslər (operatorlar) üçün nəzərdə tutulub. Qalan bütün şəxslər - operator köməkçiləri, rejissorlar, müxbirlər E kateqoriyası, fotoqraflar isə EP kateqoriyası ilə qeydiyyatdan keçməlidirlər.\n• “ENR” kateqoriyalı akkreditasiya kartı operatorlara Miks Zonalarda, Media konfrans otağında çəkiliş aparmaq imkanı verir. Foto mövqelərə və ya Media tribunalara giriş imkanı vermir. Operatorlar Media tribunalara yalnız video kamerasız daxil ola bilərlər.\n• Miks Zonada çəkiliş aparmaq məqsədilə foto önlük və kamera üçün EYOF Baku 2019 yapışqanlı yarlıkını almaq üçün və həmçinin, məlumatlardan istifadə qaydalarına əməl edilməsinə dair "ENR öhdəlikləri" adlı sənəd imzalanmalıdır. Yapışqanlı yarlık olmadan heç bir avadanlıq obyektə daxil ola bilməz.\nÖnlük (kateqoriya deyil\n• Məs: “E” kateqoriyası altında akkreditasiyadan keçən hər hansı bir media nümayəndəsi oyunlar vaxtı eyni zamanda foto çəkmək və ya Miks Zonada video çəkiliş etmək istəyirsə bu zaman idman obyektlərinin media mərkəzinə yaxınlaşaraq müvəqqəti “Multi” önlük ala biləcəklər.\n• “Multi” önlükləri əvvəlcədən əldə etmək mümkün deyil. Onlar yalnız idman obyektlərinin media mərkəzlərində veriləcək.\n• Media nümayəndələri gündəlik fəaliyyətin sonunda “Multi” önlükləri geri qaytarmalıdır.\nQeyd: Naşirlər, reklam və ya atlet agentləri, ictimaiyyətlə əlaqələr və reklam agentləri Oyunlar üçün media akkreditasiyası ala bilməz.\nQeyd: İtirilmiş, zədələnmiş və ya oğurlanmış akkreditasiyalar üçün dərhal Akkreditasiya Mərkəzinə müraciət etməyiniz tələb olunur.


Energetiklər qəsəbəsinin abadlaşdırılmasına Naxçıvan küçəsindən başlandı – Mingəçevir İşıqları\nMüəllif Esmira Hidayətova\t Yenilənmə tarixi İyn 21, 2019\nMingəçevir Şəhər İcra Hakimiyyətinin başçısı İlham İsmayılov və idarə, müəssisə rəhbərləri Energetiklər qəsəbəsində Naxçıvan küçəsinin asfaltlanma işlərinə baxış keçiriblər. Hələ ki, asfaltlanma Naxçıvan küçəsindən C.Əliyev küçəsinə qədər olan hissədə aparılacaq və gələn həftənin sonuna qədər tamamlanacaq. Daha sonra Natəvan küçəsinə qədər davam etdiriləcək.\nİlham İsmayılov baxış zamanı ictimaiyyət nümayəndələrinə bildirib ki, Prezident onu başçı təyin edəndə tapşırıq verib ki, Mingəçevirin əvvəlki gözəlliyi, səliqə-səhmanı bərpa olunmalıdır: “İnsanların rahat yaşaması üçün şəhərin hər bir küçə və məhəlləsi abadlaşdırılmalıdır. Biz bu işlərə başlamışıq. Naxçıvan küçəsində də işlər ləngiməli deyildi. Bu işlər planlaşdırılanda bizə deyildi ki, yeni kanalizasiya xəttini Azərsu hələ çəkməyib. Biz onların qarşısına tələb qoyduq ki, xəttinizi çəkib qurtarın, biz asfaltlanmaya başlamalıyıq. O cümlədən digər kommunikasiya işlərini görənlərə də tapşırığımızı verdik ki, işlərini yekunlaşdırsınlar. Qəti şəkildə bildirirəm: bura asfaltı çəkəndən sonra icazə verməyəcəyik ki, hansısa müəssisə gəlib onu dağıtsın. İndi burada bütün kommunikasiya işləri başa çatıb. Yola yüksək keyifiyyətldə asfalt vurulur. Sağ və sol səki hissələri yaşıllaşdırılacaq, digər ərazidə olan Tibb Məktəbi və yataqxana istiqamətində istirahət güşəsi yaradılacaq”.\nDaha sonra icra başçısı üzünü müəssisə rəhbərlərinə tutub: “Hamımız bir nəfər kimi səfərbər olmalıyıq ki, Mingəçeviri abad, yaşıl və təmiz şəhərə çevirək”.\nBaşçı asfalt çəkənlərə öz xeyir-duasını verdikdən sonra qəsəbənin digər ərazilərinə də baxış keçirib. İ.İsmayılov dərdlərini çatdırmaq istəyən insanlarla da görüşüb və onların problemlərini nəzarətə götürüb.\nAvropalı qonaqlar MDU-da\nNaftalanda dələduzluq etməkdə şübhəli bilinən şəxs tutulub


Sonuncu “kərgədan”ın sonu... Zimbabvedə Muqabe erası bitdi\nSonuncu “kərgədan”ın sonu...\nZimbabvedə Muqabe erası bitdi\nZimbabvedə 40 illik Muqabe erası bitdi və yaxud başa çatmaq üzrədir. Düzdür, 93 yaşlı siyasətçi bu yaxınlarda 100 yaşadək yaşayacağını və prezident seçkisində iştirak edəcəyini bildirmişdi...\nLakin noyabrın 14-də axşam ölkədə hərbi çevriliş baş verdi.\nÇərşənbə günü isə Robert Muqabe və onun həyat yoldaşının həbs edildiyi, maliyyə naziri İqnasius Çombonun nəzarət altına alındığını xəbərləri yayıldı.\nZimbabvedə nələrin olduğu barədə qəti və tam danışmaq ona görə çətindir ki, hərbçilər fərqli və qəribə mövqe sərgiləyirlər. İddialarına görə, onlar hakimiyyəti hərbi yolla ələ keçirmək fikrində deyillər və fəaliyyətləri cinayətkarların əleyhinə yönəlib.\nBununla belə, hərbçilər paytaxt Harare şəhərində hökumət binalarına, parlamentə və məhkəmələrə gedən yolları bağlayıblar. TASS xəbər verir ki, hərbçilərin şəhər mərkəzində zirehli texnika yerləşdirdikləri bildirilir.\nÖzü də hərbçilər çərşənbə axşamı günü gecəsi ZVS dövlət televiziyası tutulduqdan sonra hakimiyyəti ələ keçirdikləri haqqında yayılan xəbərləri təkzib ediblər. Hərbi geyimli iki zabit efirdən ölkədə hərbçilərin hakimiyyəti ələ keçirdikləri iddiaları əsassız adlandırıblar:”Robert Qabriel Muqabe və ailəsi etibarlı, təhlükəsiz yerdədir. Onların təhlükəsizliyi təmin edilib”.\nÜmumiyyətlə, “New York Times” qəzetinin xəbərinə görə, hərbçilər ölkədə “fərqli şəraitin yarandığı”nı bildirirlər.\nİddia edirlər ki, onlar Zimbabve prezidenti Robert Muqabenin məsuliyyətini üzərlərinə götürüblər.\n“Hədəfimiz prezidentin ətrafındakı cinayətkarları təmizləməkdir. Onların törətdikləri cinayətlər ölkədə iqtisadi və sosial sahələrdə zülm yaradıb. Biz onların məsuliyyətə cəlb edilməsini istəyirik. İstənilən təxribat cəzasız qalmayacaq”, - deyə Zimbabve Silahlı Qüvvələri Qərargahının rəisi general-mayor S.B.Moyo vurğulayıb.\nAfrika mediası isə Zimbabvenin qovulmuş vitse-prezidenti Emmerson Mnanqavanın bu gün hökumətə rəhbərlik etmək üçün paytaxt Harareyə qayıtdığı xəbərini yayıb.\n“Report”un Analitik qrupu Zimbabvedəki qeyri-müəyyən durum və müəmmalı hadisələrlə bağlı üç ən optimal versiya irəli sürür:\n“Birincisi, hərbçilər hakimiyyəti ələ keçirib.\nİkincisi, prezidentin xanımı Qreys Muqabe ölkəyə nəzarət edir.\nÜçüncüsü, Robert Muqabe dünyasını dəyişib.\nTəbii ki, hər üç versiyanın irəli sürülməsi üçün yetərincə arqument var.\nRobert Muqabenin özündən 41 yaş gənc həyat yoldaşı Qreys Muqabe hakimiyyətə nəzarəti ələ keçirib. Ona görə də zabitlər hərbi çevriliş olduğunu tam mənada bəyan edə bilmirlər. Ölkənin birinci xanımı 1965-ci il iyulun 23-də Cənubi Afrika Respublikasının Benoni şəhərində anadan olub. Onun valideynləri CAR-da əmək immiqrantı kimi yaşayıblar. 1970-ci ildə Qreys anası ilə birlikdə Zimbabveyə qayıdıb. O, Manikalandda katolik məktəbini bitirib. Xanım Muqabenin birinci əri Zimbabve Hərbi Hava Qüvvələrinin pilotu olub. Robert Muqabenin ikinci həyat yoldaşı sayılır, Zimbabve Vətənsevərlər Cəbhəsinin üzvüdür. Q.Muqabe 1980-ci illərin sonlarında prezident administrasiyasında makinaçı işləyib, sonra prezidentin katibəsi olub. R.Muqabenin həyat yoldaşı Salli Franseska Xeyfron 1992-ci ildə dünyasını dəyişdikdən sonra ailə həyatı qurublar. Bon adlı qızları və Kiçik Robert adlı oğlanları var. Q.Muqabe 2014-cü ildə Zimbabve Vətənsevərlər Cəbhəsi Siyasi Bürosunun üzvü və Qadınlar Liqasının sədri seçilib. 2002-cildən isə ABŞ və Avropa İqtisadi Əməkdaşlıq Təşkilatı (bu təşkilatın 12 üzvü var) ona qarşı sanksiya tətbiq edib.\nNəhayət, üçüncü versiya - Robert Muqabe vəfat edib”.\nHər bir halda, onun erasını bitmiş saymaq olar. Ən azı ona görə ki, hərbçilər Muqabeni devirdiklərini etiraf etməsələr də, səlahiyyətlərini üzərlərinə götürdüklərini etiraf edirlər.\nZimbabve prezidenti Robert Qabriel Muqabe 1924-cü il fevralın 21-də anadan olub. 93 yaşlı Muqabe faktiki olaraq 1980-ci ildən (1980-1987-ci illərdə baş nazir, 1987-ci ildən isə prezident kimi) Zimbabvenin rəhbəridir.\nO, müasir dünyanın uzunömürlü diktatorlarından biri sayılır.\nMuqabe ağların əlində olan torpaqları alaraq öz silahdaşlarına paylaması ilə məşhurlaşmışdı. R.Muqabe ibtidai təhsilini katolik məktəbində alıb, ali təhsilini isə Cənubi Afrika Respublikasındakı qaralar üçün nəzərdə tutulan universitetdə davam etdirib. Ali təhsil müəssisəsini bitirdikdən sonra bir müddət Qana Respublikasında müəllim işləyib. Daha sonra ölkəsinə geri qayıdaraq irqi ayrı-seçkiliyə qarşı mübarizəyə qoşulub, siyasi fəaliyyətə başlayıb. O, Coşua Nkomonun yaratdığı Zimbabve Xalq İttifaqına üzv olub. Ancaq 1963-cü ildə Coşua ilə münasibətləri pisləşdiyindən ayrılaraq yeni partiya təsis edib. Bu səbəbdən qısa müddət sonra həbs edilərək 11 il cəza çəkib. O bu illər ərzində çox əziyyət çəkib, işgəncələr görüb, hətta xəstəlikdən dünyasını dəyişmiş üçyaşlı oğlunun dəfninə də buraxılmayıb. R.Muqabe həbsxanadaykən London Universitetinə imtahan verərək daxil olub. Ümumilikdə, həbs müddəti bitənədək daha 4 diploma yiyələnib: biri magistr olmaqla, iki hüquq, iqtisadiyyat və idarəetmə.\nO, 1987-ci il dekabrın 27-də prezident seçiləndən sonra radio ilə ilk çıxışında ağlara belə müraciət etmişdi: “Dünən düşmən idik, bu gün birləşib dost olmalıyıq. Ağlar bizi sıxırdı, amma biz bunun qisasını almayacağıq. Mən gələcək naminə birləşməyə və güzəştə getməyə sizi dəvət edirəm”.\nZimbabve prezidenti Harare şəhərində abidəsinin açılış mərasimində iştirak edib. Dördmetrlik daş abidə yerli heykəltəraş Dominik Behuroy tərəfindən hazırlanıb. Eynəkli və bığlı abidə dövlət başçısını təsvir edir. O bu heykəli “gözəl sənət əsəri” adlandırıb.\n“Baş verənlərdən belə qənaətə gəlmək olar ki, Zimbabveyə bütün hallarda bundan sonra artıq Robert Qabriel Muqabe rəhbərlik edə bilməyəcək, yaxud bu rəhbərlik daha çox formal xarakter daşıyacaq.\nZimbabve hərbçiləri 93 yaşlı Robert Muqabenin yuxulaya-yuxulaya prezident kreslosunda vəfat etməsinə imkan vermədi”, - “Report”un analitik qrupu belə hesab edir.\nAdətən uzunömürlü diktatorları “monstr” və “dinozavr” da adlandırırlar. Keçmiş əyyamlardan xalqlarını yeyə-yeyə gəldiklərinə görə.\nMuqabe isə “kərgədan” idi - başını əyib, buynuzunu dikəldib xalqının üstündən keçirdi. Düzdü, diktator Zimbabve kərgədanlarının da axırına çıxmışdı.\nTəxminən 2007-2008-ci illərdə məşhur “The Ekonomist” nəşrinin dünyaca ünlü karikaturaçısı Kevin Kallaugher “Ekspress”lə əməkdaşlıq edirdi. Onun qəzetimizdə dərc etdirdiyi və indi təkrar təqdim etdiyimiz karikaturlardan biri “Muqabe və kərgədan” mövzusu ilə bağlı idi...


“Qazaxıstan Təşkilatda ikinci ən sanballı dövlətdir” – GSR.fm\n“TOPs proqramı “Education 2018” sərgisində təqdim edilib\nTOPs layihəsi beşinci mövsümünə start verib\n“Analizin cavabı evdədir” – Goranboyda ölən şagirdin atası danışdı\n“Növbəti yarış Azərbaycan Qran Prisi adlanacaq”\nMüsahibə, Siyasət, ZZ-Manşet\n“Qazaxıstan Təşkilatda ikinci ən sanballı dövlətdir”\n11 Oktyabr, 2016, 12:46 11 Oktyabr, 2016 Comments\nQazaxıstan prezidenti Nursultan Nazarbayev oktyabrın 13-də Ermənistana rəsmi səfər edəcək. O, oktyabrın 14-də Kollektiv Təhlükəsizlik Müqaviləsi Təşkilatının İrəvanda keçiriləcək iclasına da qatılacaq. Bundan əvvəl isə oktyabrın 12-də Nursultan Nazarbayevin Azərbaycana rəsmi səfəri gözlənilir.\nQazaxıstan prezidentinin səfərləri ilə bağlı politoloq Zərdüşt Əlizadə GSR.fm-ə müsahibə verib. Ekspert bildirib ki, Nursultan Nazarbayev Ermənistana səfəri çərçivəsində Dağlıq Qarabağ münaqişəsinin həllinə dair danışıq apara bilər:\n“Qazaxıstan Təhlükəsizlik Müqaviləsi Təşkilatında Rusiyadan sonra ikinci ən sanballı dövlətdir. Nazarbayev Azərbaycandan Ermənistana Qazaxıstanın prezidenti kimi gedir. Yəqin ki, öz həmişəki mövqeyini saxlayacaq. O, münaqişə ilə bağlı Ermənistana deyə bilər ki, sən daşı tök ətəyindən, qarşılıqlı güzəşt, sülhə çalış. Ermənistan isə bu məsləhətə qulaq asacaq, asmayacaq deyə bilmirik”.\nÖncəki xəbərHavanın temperaturu getdikcə aşağı düşəcəkNövbəti xəbər“İşəgötürənlər təhlükəsizlik qaydalarını kobud şəkildə pozurlar”


Bu ölkələr yeni qlobal valyuta yaradır - Ens.az - 4 dildə xəbərlər və ensiklopediya\nBu ölkələr yeni qlobal valyuta yaradır\n16 avqust 2018 10:46\nABŞ dollarının dünyada təzyiq vasitəsi kimi işlədilməsi yeni qlobal valyutanın yaranmasına səbəb olacaq.\nPublika.az xəbər verir ki, bu sözləri Rusiya parlamentinin alt qanadı Dümanın Maliyyə Bazarları Komitəsinin sədri Anatoli Aksakov deyib.\nParlamentari ehtimalla bağlı bunları deyib: “Alternativ bir qlobal valyuta yaratmaq üçün 5 il lazım ola bilər. Bu Vaşinqtonla əlaqəlidir. ABŞ dollardan istifadə üçün daha çox təzyiq göstərərsə, digər ölkələr də dolların istifadəsinə o qədər qarşı çıxar. Bir çox ölkə indidən dolları rədd edir. Çin neft alış-verişində yuandan istifadə etməyə başlayıb. Əgər proses uğurla davam etsə, ABŞ-ın dünya üzərindəki hökmranlığı başa çatacaq”.


Koronavirusdan mənzil bazarına AĞIR ZƏRBƏ – Evlərin qiyməti nə qəqər ucuzlaşacaq? – İqtisadçıdan ŞAD XƏBƏR – Yenicag.Az\nAna Səhifə Banner Koronavirusdan mənzil bazarına AĞIR ZƏRBƏ – Evlərin qiyməti nə qəqər ucuzlaşacaq? – İqtisadçıdan ŞAD XƏBƏR\nKoronavirusdan mənzil bazarına AĞIR ZƏRBƏ - Evlərin qiyməti nə qəqər ucuzlaşacaq? - İqtisadçıdan ŞAD XƏBƏR\nYeni Çağ Media Qrupu – Aprel 09, 2020 - 13:04\n“Koronavirus mənzil bazarından da yan keçməyəcək, evlərin qiyməti kəskin şəkildə düşəcək”.\nBunu Yenicag.az-a açıqlamasında iqtisadçı Nazim Bəydəmirli koronavirusun mənzil bazarına təsirini şərh edərkən söyləyib.\n“Belə situasiyalarda vətəndaş və istehlakçı daha çox zəruri olan qida məhsullarına olan tələbatını ödəyir. Belə dönəmlərdə insanların uzun müddət vəsait yatırımı çətin görünür. Bu da o deməkdir ki, daşınmaz əmlaka olan tələbat kifayət qədər aşağı düşəcək”, – N.Bəydəmirli belə deyib.\nİqtisadçı vaxtilə baş verən böhranı da xatırladıb və oxşar vəziyyətin 2008-2009-cu illərdə də yaşandığını bildirib:\n“Biz 2008-2009-cu illərdə yaşanan maliyyə böhranında da bunun şahidi olmuşduq. Həmin ərəfədə də mənzillərin qiyməti çox yüksək idi.\nMənzil almaq istəyənlər arzulasınlar ki, neftin qiyməti uzun müddət aşağı olsun və yalnız onda bizdə normal iqtisadi proseslər gedəcək. O zaman evlərin qiyməti düşəcək.\nƏslində mənzil bazarında qiymətlər olduqca bahadır. Bunun da səbəbi heç də normal iqtisadi tələb-təkliflə əlaqəli deyil. Səbəbkar mənzil bazarında hökmranlıq edən məmur sahibkarlığı və monopoliyadır. Onlar evlərin ucuzlaşdırılmasında maraqlı deyil. Lakin, görünən budur ki, mənzil bazarında kəskin ucuzlaşma qaçılmazdır, evlərin qiyməti iki dəfə düşəcək”.


Ev Siyasət Mitinq ərəfəsində həbs olunmuş iki AXCP fəalının apellyasiya şikayətinə baxılıb\nOktyabrın 23-də Bakı Apellyasiya Məhkəməsində hakim Habil Məmmədovun sədrliyi ilə AXCP üzvlərindən Nicat Nizamovun, hakim Həsən Əhmədovun sədrliyi ilə Saqif Qurbanovun apellyasiya şikayətinə baxılıb.\nMəhkəmə prosesində hər iki təqsirləndirilən şəxs və onların hüquqlarını müdafiə edən vəkil Cavad Cavadov da iştirak ediblər. Müdafiə tərəfin gətirdiyi əsaslara baxmayaraq məhkəmə apellyasiya şikayətinin təmin edilmədiyini elan edib.\nQeyd edək ki, AXCP Gənclər Komitəsinin Rəyasət Heyətinin üzvü Nicat Nizamov oktyabrın 15-də saxlanılıb və 535.1-ci maddə ilə 15 gün müddətinə həbs edilib. AXCP-nin Rəyasət Heyətinin üzvü Saqif Qurbanov da oktyabrın 14-də saxlanılıb və növbəti gün İXM-nin 535.1-ci maddəsi ilə 30 gün müddətinə həbs edilib.\nƏvvəlki məqaləMikayıl Cabbarov Vergilər naziri vəzifəsindən azad olunub İqtisadiyyat naziri təyin edildi\nNövbəti məqalədə“Tutmadılar, buraxıdılar ki, get gəz, kef elə, öldür başqa balaları da” [video]\nNoyabrın 23-də İran XİN rəhbəri Məhəmməd Cavad Zərif Moskvaya səfər edəcək və rusiyalı həmkarı Sergey Lavrovla görüşəcək. Səfərdə məqsəd Dağlıq Qarabağ ətrafında mövcud vəziyyəti...\nŞəkidə toydan qayıdan hərbçilər qəzaya düşüb, 4 nəfər ölüb, 4-ü yaralanıb\nOmbudsman Aparatının vəsatəti ilə 518 məhkum əfv olunub


Sonra həb istifadə etməyə başladı. qarşısının alınması kimi, hər hansı digər qız güman kimi ... Həkimlər dinlədi ehtimal olunur. Əlbəttə ki, pills alaraq yalnız bir neçə il qənaətbəxş idi. Mən bəzən iki "keçmək" üçün bəzən heç bir şey başladı.\nMən köhnə boyfriend ilə yaşadığı 18 - I 19 idi fikir bir ana olmaq üçün, bir körpə var, ilk ağlıma gəldi. o asan deyil ki, deyirdi ki, vaxt mən təəssüflə ilə ginekoloq sözləri xatırlayaraq idi. Mən bu sözləri yadda necə dəqiqliyi ilə donuq edilib. Fortunatelly, yalnız ideya və təxəyyül ilə qaldı. Mən həb alaraq saxlanılır, Universitetində qızlar hər hansı bir dövr yoxdur, lakin mən qəribə hiss ki, mənə qibtə. həll yenidən Pill idi. Həkimlərin sözlərinə görə başqa həlli yoxdur (və yəqin ki, uzun müddət hər hansı olmayacaq - Pill bütün sonra böyük bir iş deyil, onu olunur yalnız?).\nChange - təbiətə qaytarılması\nBu, mən tamamilə həb çıxmaq qərarına gəldik demək olar ki, bir il artıq bir neçə ay oldu. Əlbəttə, mən demək olar ki, hər hansı bir dövr yox idi. Mən ilk bu ilə məşğul etməyib - əksinə, bu, olduqca rahat idi. yalnız problem  "bir şey" bu doğru deyil ki, mənə izah idi.\nCBD Hemp Oil - çox mənə kömək edəcək?\nO vaxt mən xaricdə səyahətlər CBD çətənə neft haqqında bilirdi. Orada böyük bir partlama (I Kanada və Almaniya bir neçə il yaşayıb) təşkil edir. Payızda Mən sonra eyni məbləği bir gün 2x (2-3 axşam damla əvvəlinə) CBD Hemp neft 2% istifadə etməyə başladı. Sonra (5 axşam, səhər 2 damcı) CBD Hemp Neft 2% keçid.\nnövbəti Nə oldu, Mən, həqiqətən, gözləmirdim! Birinci ay - və mən "o" var! Hər hansı bir süni hormons olmadan il ilk dəfə. Heyrət! Vay! Və ikinci ay eyni ... Bundan başqa, mən hətta "bu" gəlib gedir ki, əvvəl ki, iki gün bilirdi. Mən böyük hiss etdim. Mən sanitar məhsulları üçün alış-veriş getdi və ətrafında insanlar ilə hapinness paylaşdı.  Mən heç əvvəl kimi hiss etdim. təcrübəli deyil Kim, anlamaq heç vaxt ...\nCBD Oil - mənim ilk məyusluq və sürprizlər anlar\nMənim coşğusu yalnız iki ay davam etdi. Üçüncü ay hər şey olmalıdır bir yol olacaq ki, artıq xoşbəxt ... lakin sonra heç bir şey idi. Həftə, iki, bir ay ... Mən CBD damla alaraq saxlanılır - mən daha yaxşı yatmaq və asanlıqla stress idarə. Bundan başqa onlar sivilizasiya xəstəliklərə qarşı qarşısının alınması kimi yardım və anti-iltihab fəaliyyət göstərir.\nİki həftə əvvəl mən də iş gün ərzində istirahət idi! Mən evdə olanda bir neçə dəfə, mən hətta gün ərzində uzandı. Bu mənim kimi deyil mütləq deyil!\nbulantı qədər əlavə zaman mən hamiləlik test etdi!\nHamiləlik test - müsbət!\nginekoloq təsdiq hər şey İmtahan və Mən yalnız qadın orqanları yenidən öz işini verdi ki, mən necə qəzəbli at laughing davam. Mən 9th həftə idi.\nYavaş-yavaş, lakin, şübhəsiz mən mide bulandırıcı daha tez-tez, heaving və əlbəttə yorğunluq hiss başlamaq.\nMən qarın indi ki, az lobya, tamamilə əyri olsa, biz hələ can not wait onun daddy ilə birlikdə onu görmək.


“Onların hamısı çox həyacanlıdırlar…” – FİRƏNGİZ ƏLİZADƏ – EtikXəbər\nŞəki “İpək Yolu” Beynəlxalq Musiqi Festivalı bu il artıq öz 10 illik yubileyini qeyd edir. On il əvvəl birinci festivalda olduğu kimi, dahi Üzeyir Hacıbəylinin “Leyli və Məcnun” operası yenə də rəmzi olaraq “Yuxarı Karvansaray” tarixi-memarlıq abidəsinin bu gözəl səhnəsində yeni nəsil gənc muğam ifaçılarımızın, istedadlı müğənnilərimizin iştirakı ilə açıq havada təqdim olunub. Hava şəraitinin əlverişsiz olmasına, yağış yağmasına baxmayaraq, musiqi fədailərimiz öz rollarını böyük məharətlə ifa edib, Leyli və Məcnunun vurğunları, Üzeyir bəyin pərəstişkarları operadan böyük zövq alıblar.\nEtikxeber.az məlumat verir ki, bu sözləri Şəki “İpək Yolu” X Beynəlxalq Musiqi Festivalının bədii rəhbəri, Azərbaycan Bəstəkarlar İttifaqının sədri Firəngiz Əlizadə festivalın açılış mərasimində jurnalistlərə açıqlamasında deyib.\nDahi bəstəkar Üzeyir Hacıbəylinin 1908-ci ildə yazdığı “Leyli və Məcnun” operasının Azərbaycan xalqının çox qiymətli musiqi xəzinəsi olduğunu vurğulayan Firəngiz Əlizadə sonra deyib:\n“Mən çox fəxr edirəm ki, bu opera bu gün də bizi həyacanlandırır. Festivalda müxtəlif ölkələrdən gəlmiş qonaqlar var. Onların hamısı çox həyacanlıdırlar və diqqətlə operaya qulaq asırlar. Ümidvaram ki, festivalımız belə gözəl şəraitdə davam edəcək və həmişə olduğu kimi, yenə də uğurla başa çatacaq”.


Dünyanın ən böyük ləzzətlərindən biri səyahət eləməkdi. Ən lazımlı avadanlığını boxçada düyünləyib dalına atrsan və yola düşürsən. Belə qismət mənə düşsəydi yəqin ki, ən əvvəl Fikrət Əmirovun somfonik muğamları – «Şur», «Kürd Ovşarı», «Gülüstan Bayatı Şiraz»ın uğur trayektoriyası ilə irəliləyərdim. Alqışları dinləyər, amma baş əyib uğur ləzzətində çimməyi özümə ar bilərdim. Sonra papağımı qarşıma qoyub seçməli olardım: görəsən Rəşid Behbudovun, yoxsa Zeynəb Xanlarovanın qastrollar xəritəsiynən hərəkət eləyim? Yox, buna ömür yetməz.\nMisir ehkamlarına Abşeron qumsallarında böyümüş uşaq gözüynən baxardım. Axı mən bilirəm ki, səhra neçə əsrlərdir onun qulağına nələr pıçıldayır. Paulo Kuelyonun «Kimyagər»i kimi mütləq xəzinəni evinin yanında yox, uzaq ölkələrdə gəzərdim ki, arabir səhranın öz həqiqətini görüm. Onda mən «100 il tənhalıqda» qala bilərdim, hətta «Palkovnika heç kim yazmasaydı» da.\nLondondakı «Biq ben»in tıqqıltısı içimdə meyxana ritmi kimi zü tutardı. İmkan tapan kimi Parisə yaradıcı bomondun məhəlləsi Monmatrdakı həyaiın dibinə enərdim. «Səfillər» kimi yaşayar, Puççininin «Boqema»sını bir də sınayar, yəqin «Toska»sı kimi xəyanət eləməli olsam özümü qayadan atardım. Amma əvvəlcə gərək imkan tapıb kirli meyxanələrın içində Modilyanini axtarım tapım və mütləq qırmızı dövrünə düşüm. Van Qoqun sarı rəng axtarışlarına qoşulmazdım, qorxuram yenə də qulağını kəsər. Amma məmnuniyyətlə impressionistlərlə birgə qədəh cingildədərdim. Mone, Sezann, Tulus-Lotrek… Aman, indicə Qoqen Tatitiyə yollanacaq! Onun gözləriylə yerdəki cənnəti görməsəm özümə bağışlaya bilməyərəm. Eybi yox, sifilisdən ölməyə Paris də yarayar. Hələ barrikadalarda «Marselyeza»nı oxumamışam axı. Gərək Napoleona həsr edilmiş simfoniyanının adını o imperator olandan sonra «Qəhrəmani srmfoniya»ya çevirən Bethovenin qulağına pıçıldayım ki, belə iş tutmasın. Onsuz da dahi despota bu hərəkətini bütün dünya bağışlayacaq. Az qala unutmuşdum, axı Bethoven məni eşitməzdi. O həyat himni sayılacaq 9-cu simfoniyasını dirijorluq edən zaman zal alqışlardan titrəyəndə də o heç nə eşitmirdi.\nSonra yəqin ki, Alp dağlarını keçib İspaniyaya düşərdim ki, korridada öküzün qana bulaşmasından ləzzət ala bilim. Qara mantiliyanı başıma atar və ispan ədasıyla yelpiyimi yellərdim. Axı mənim də qaş-gözüm qaradı, Karmen ola bilərəm, Xoseni yoldan çıxarıb həyatın dadına baxmağa məcbur edərəm. Qoyyanın emalatxanasına düşməmiş buralardan getmərəm. «Çılpaq maxa», «Geyimli maxa» olmaq ləzzətini yaşamalıyam. Eybi yox, qoy çılpaq pozada rəssam qarşısında dayandığıma görə inkvizisiya məni tonqalda yandırsın. Onda Janna Darkla əl-ələ verib alovun dilimləri qarşısında tir-tir əsərdik. O tanrısını çağıranda mən allahımı yad eləyən və kəlmeyi-şəhadətimi deyərdim. Gün işığı gözlərimi tutar, kipriklərimdən asılardı.\nÖzü gün çıxana tərəf getsən axır əvvəl Yaponiyaya çatarsan. Kurasava filmlərindən ikebana yığardım. Düyüdən yeyib çiy balığın dadına baxandan sonra kimanoya bürünüb çiçək açan albalı ağacının altında şəkil çəkdirərdim. Belə rəsmlər evimizdə də, Çin süfrələrinin üstündə də var. Çin tərəfə yolum düşsə yəqin ki, Tibet dağlarına dırmaşardım. Özümə allahların yurdunu, Şambalanı axtarmaq zülmünü verməzdim. Sadəcə bir xoş dua, bir xoş niyyət keçirərkən ürəyimdən qulaqlarım itiləşərdi. Onda Hindistan tərəfdən gələn hay-küyü yəqin ki, eşidərdim. Fillərin tappıltısı Tibet dağlarını da yerindən eləyər yəqin. Hay-küy tərəfə gedən kimi «Avara»yla yol yoldaşı olardım. O da mənim kimi boğçasını dalına alıb yola düzəlib. Hindistanın rənglərindən gözlərim qamaşanda birdən yadıma düşərdi ki, Kolumb hardasa buralarda azıb. Özümü yetirib gəmisinə tullayan kimi bir də ayılardıq ki, Amerikaya çathaçatdayıq. Qayıdan baş özüynən tütün gətirməyə qoymayacam onu. Sözün düzü Bermud üçbücaqlarına etibar eləmirəm, onlardan yan keçəcəm. Tərs kimi üzmək də bilmirəm ki, isti və soyuq cərəyanların hərəsinə bir baş vurub kontrast vanna qəbul eləyim.\n… Bu köşəni çərçəvəyə alana nə deyim, yerim bitdi, o qədər gəzməli yer qaldı ki. Cızma-qaralarımın eskizlərini Qobustan qayalarına köçürəcəkdim. Hələ orda bir yallı da gedəcəkdim. Üstəlik Avstraliyada Sidney sahilində okean sularında yuyunan məşhur opera teatrına dəyəcəkdim. Neynək, bu da gələn dəfə….


MDHP-nin "8 MART – Beynəlxalq Qadınlar Günü" münasibətilə təbrikik MESAJI » davam.az - BÜTÖV AZƏRBAYCAN ADINA!\nMDHP-nin "8 MART – Beynəlxalq Qadınlar Günü" münasibətilə təbrikik MESAJI\n08.03.2020 [11:29] - Xəbərlər, Siyasət, MDH, Bildiriş\n“Azərbaycan Türk qadını öz müdrikliyi, mübarizliyi və ləyaqəti ilə Azərbaycan tarixinin hər bir mərhələsində parlaq səhifələr yaradıb. Bu bir həqiqətdir ki, ən çətin şəraitdə belə tariximizin, mədəniyyətimizin, milli-əxlaqi dəyərlərimizin, adət-ənənələrimizin və xüsusilə də dilimizin bu günədək qorunub saxlanılmasında analarımızın rolu danılmazdır.\nBir çox inkişaf etmiş ölkədə qadın azadlıq və hüquqları ön planda olsa da , İran adlanan ölkədə qadınlara qarşı fars kültüründən qaynaqlanan aşağılayıcı münasibət mövcuddur və qadınlara qarşı bu yanaşma bütün ictimai-siyasi münasibətlərdə özünü təzahür etdirir. Bunun nəticəsidir ki, hələ də işğal altında olan Güney Azərbaycanda Azərbaycan Türk qadınları milli və cinsi ayrıseçkiliyə məruz qalaraq bütün hüquq və azadlıqlarından məhrum olunublar.


“Vaxtı keçmiş kreditlərin həcmi azalmaq əvəzinə artır“\n“Vaxtı keçmiş kreditlərin həcmi azalmaq əvəzinə artır“ İqtisadiyyat\n15 Sentyabr 2017 15:39\n"Maliyyə Bazarlarına Nəzarət Palatası yaradılandan sonra hesab edirdim ki, Palata banklarla ciddi məşğul olacaq, bankların borcları, likvidlik, kredit portfeli ilə bağlı məsələləri həll edəcək. Çox təəssüflər olsun ki, biz bunu görmədik".\nBu sözləri Milli Məclisin İqtisadi siyasət, sənaye və sahibkarlıq komitəsinin iclasında, deputat Vahid Əhmədov deyib. O bildirib ki, banklarda kredit faizləri yüksək olaraq qalır.\nMillət vəkili faiz məsələsinə də diqqət çəkib: "Vətəndaşlara 28-30 faizlə insanlara kredit verirlər. Banklarda vaxtı keçmiş kreditlərin həcmi azalmaq əvəzinə artır. 2016-cı ildə problemli kreditlərin həcmi 1,6 milyard manat idisə, hazırda bu, 1,8 milyard manatı keçib".\n"Düzdür, Mərkəzi Bank pul kütləsinə müəyyən nəzarəti həyata keçirir, manatı qoruyub saxlayır. Bu, müsbət haldır. Amma bank sistemində biz niyə sağlamlaşdırmaya nail ola bilmirik. Cənab Prezident də çıxışında demişdi ki, 2016-cı ildə Azərbaycan iqtisadiyyatına ən böyük ziyanı banklar vurub" — V. Əhmədov vurğulayıb.\n"Dəfələrlə təklif etmişəm ki, bank sektorunun təmsilçiləri Milli Məclisə dəvət olunsunlar. Onlar bizə məlumat versinlər ki, bu proses nə qədər uzanacaq? Banklarla söhbət edək ki, niyə görə kredit faizləri həddən artıq yüksəkdir? Vaxtı keçmiş kreditlərin həcmi niyə get-gedə artır? Bunu necə siləcəklər? Perspektivdə nəsə varsa, biz də bilək" - o, əlavə edib.\nDeputatın sözlərinə görə, bu, Azərbaycan iqtisadiyyatına təsir edən amillərdən biridir: "Əli Məsimli ilə də birlikdə dollarla olan kreditlər barədə təkliflər verdik. Amma atdılar arxa yeşiyə, heç onlara baxan da yoxdur. İnsanlar kreditlərini verə bilmir. Bununla əlaqədar məhkəmələrdə nə qədər iş var. İnsanların maşınların, evlərin, mülklərin əllərindən alırlar, həbs qoyurlar. Biz bu sistemlə əhalini özümüzdən küsdürə bilərik axı".


19:34 13 May 2021\nAzərbaycan Prezidenti İlham Əliyevin son üçillik fəaliyyəti bir daha bunları sübut edir\nƏsası Ümummilli Lider Heydər Əliyev tərəfindən qoyulan müstəqil Azərbaycan bütün sahələrdə uğurla inkişaf edir. Bu inkişafın təməlində isə əlbəttə ki, Ulu Öndər Heydər Əliyevin ideyalarının son 17 il ərzində bütün istiqamətlərdə davam etdirilməsi dayanır. Prezident İlham Əliyevin rəhbərliyi ilə həyata keçirilən səmərəli sosial-iqtisadi siyasət, dərin islahatlar strategiyası Azərbaycanın dayanıqlı inkişafını təmin etməklə yanaşı, həm də ölkəmizin qarşısında yeni perspektivlər açıb.\nBəli, ölkəmizdə bu gün elə bir sahə yoxdur ki, orada yüksək inkişaf göstəriciləri qeydə alınmasın. Sabitlikdən başlayaraq respublikanın bütün regionlarını əhatə edən sosial-iqtisadi, eləcə də mədəni inkişaf nəticədə əhalinin rifah halının daha da yaxşılaşdırılmasına səbəb olub. Bütün bunların əsasında isə təbii ki, uğurlu iqtisadi siyasət dayanır. Regionların davamlı inkişafı ilə yanaşı, dövlətimizin beynəlxalq əlaqələri, hərbi, siyasi, iqtisadi, sosial sahələrdə əməkdaşlıq coğrafiyası da genişlənib.\nQazanılmış bu nailiyyətlərin əsasında Prezident İlham Əliyevin düşünülmüş, praqmatik daxili və xarici siyasəti dayanıb. Bu, dünyanın aparıcı dövlət və siyasi xadimləri, nüfuzlu beynəlxalq təşkilatların rəhbərləri tərəfindən də dəfələrlə qeyd edilib. Azərbaycanı ilk növbədə sabitlik adası kimi tanıyan dövlət başçıları ölkəmizlə hərtərəfli əməkdaşlığa üstünlük veriblər.\n2003-cü ildə ölkədə keçirilən prezident seçkilərində xalqın dəstəyini yüksək səviyyədə qazanan cənab İlham Əliyevin dövlət başçısı seçilməsindən ötən müddət ərzində Azərbaycanın inkişaf dinamikasına nəzər saldıqda qürur duyursan ki, Ulu Öndər Heydər Əliyev heç də əbəs yerə deməmişdir: “Mən Ona özüm qədər inanıram”.\nBu inam Azərbaycan Prezidenti İlham Əliyevin ötən 17 illik fəaliyyəti dövründə özünün təsdiqini əsaslı şəkildə tapdı.\n2020-ci ilin 44 günlük Vətən müharibəsindəki möhtəşəm Qələbə isə Azərbaycan Prezidentinin fəaliyyətinin yalnız bir hissəsi deyil, əslində dövlətimizin beynəlxalq aləmdəki nüfuzunun daha da artmasına hesablanmış strategiya, həmçinin xalqımızın arzusunun gerçəkləşdirilməsi üçün hərbi-siyasi taktika idi. Düşmən tərəfinin, eləcə də onun arxasında dayanan beynəlxalq gücün Azərbaycanın qarşısında diz çökdürülməsi möhtəşəm zəfər kimi tarixə yazıldı.\nAzərbaycan Prezidenti İlham Əliyev hələ 2003-cü ildə xalqa verdiyi vədləri vaxtında və layiqincə yerinə yetirib. Azərbaycan istər sabitlik, istərsə də təhlükəsizlik baxımından da bir çox ölkə üçün örnəkdir. Respublikamız tolerantlıq nümunəsi göstərir. Burada müxtəlif xalqlara və mədəniyyətlərə məxsus insanlar sülh, əmin-amanlıq şəraitində yaşayır və bundan qürur duyduqlarını gizlətmirlər. Multikulturalizm bizim cəmiyyətin həyat tərzinə çevrilib. Azərbaycan həm də beynəlxalq miqyasda demokratik ölkə imicini qazanmış məkandır.\nSon üç il ərzində ölkəmizdə baş verən hadisələr isə normal inkişafı əks etdirməsi ilə yanaşı, həm də xalqımızın istək və arzularını gerçəkləşdirmiş oldu. Dövlət başçısının təşəbbüsü və rəhbərliyi ilə həyata keçirilən genişmiqyaslı islahatlara münasibətdə də cəmiyyətin ən müxtəlif təbəqələrinin razılığını, sonsuz rəğbətini müşahidə etdikcə sevinməyə bilmirsən.\nMüxtəlif sosioloji tədqiqat mərkəzləri əhali arasında müntəzəm şəkildə sorğular aparır. Yüksək demokratikliyi ilə seçilən, xalqımızın mütləq əksəriyyətinin iradəsini əks etdirən seçkilərin nəticələri dövlət başçısına böyük etimadı göstərir. Ölkəmizdə vətəndaşların Prezident\nİlham Əliyevin rəhbərliyi ilə həyata keçirilən siyasətə inam və etimad bəslədikləri, xalq-iqtidar birliyinin sarsılmaz təməllərə söykəndiyi həmin sorğularda öz təsdiqini tapır.\nPrezident İlham Əliyev qarşıya qoyduğu, bəyan etdiyi strateji hədəflərə nail olunması üçün istər beynəlxalq miqyasda, istərsə də ölkə daxilində məqsədyönlü, ardıcıl, düşünülmüş siyasət həyata keçirdi. Bunun da nəticəsidir ki, güclü dövlət konsepsiyası reallaşdırıldı. Qurucu, birləşdirici kimi tanınan dövlət başçısı Azərbaycan xalqının bütün istək və arzularını reallaşdırmaq üçün var qüvvəsini əsirgəmir. Siyasətində dövləti maraqları ən ali məqsəd kimi görən, bütün qüvvəsini bu istiqamətdə səfərbər edən, xalqın birmənalı şəkildə dəstəklədiyi, etimad göstərdiyi və etibar etdiyi Lider məhz belə olmalı idi!\nAzərbaycan Respublikasının Prezidenti İlham Əliyevin 2018-ci il aprelin 11-də xalqın etimadını yenidən qazanaraq dövlət başçısı seçilməsindən 3 il vaxt ötür. Bu son üç ildə Prezidentin fəaliyyətinin bütün istiqamətlərində əldə edilən uğurları sadalamaqla bitməz. Xüsusən dövlət başçısının sosial təminat baxımından ölkə əhalisinin daim yanında olması, problemlərinin həllində həyata keçirilən layihələr bir daha təsdiqləyir ki, cənab İlham Əliyev hələ 17 il əvvəl verdiyi vədi heç vaxt unutmayıb. O, hər bir azərbaycanlının prezidenti olması ilə xalqın sevgisini qazanmaqda, qorumaqdadır. Sosial sahədə daha həssas təbəqə olan aztəminatlı, şəhid ailələrinin, qazilərin, bir sözlə, həssas təbəqənin daim diqqət mərkəzində saxlanması bu baxımdan xüsusi önəm daşıyır. Yeni Prezidentlik dövrünə şəhid ailələrinə kompensasiya verilməsi barədə fərmanın imzalaması ilə başlayan İlham Əliyev bu müddət ərzində Azərbaycan vətəndaşının rifahının yüksəldilməsini daim prioritetdə saxlayıb. Şəhid ailələrinə birdəfəlik ödəmənin əhatə dairəsi daha da genişlənib ki, bu da 12268 şəhidin vərəsələrini əhatə edib.\nAzərbaycan Prezidentinin müvafiq sərəncamı ilə Qarabağ müharibəsi əlilləri və şəhid ailələrinə mənzillərin alınması üçün isə 35 milyon manat ayrılıb.\n30 yanvar 2019-cu il tarixli “Şəhid ailəsi üçün Azərbaycan Respublikası Prezidentinin təqaüdünün artırılması haqqında” fərmanı ilə şəhid ailəsi üçün Azərbaycan Respublikası Prezidentinin təqaüdünün aylıq məbləği artırılaraq, 2019-cu il fevralın 1-dən 300 manat müəyyən edilib.\nDövlət başçısının tapşırığı ilə ölkə əhalisinin rifahının yaxşılaşdırılması istiqamətində atılan addımlar, aparılan islahatlar sosial təminat növləri üzrə ödənişlərin hər biri üzrə ciddi artım dinamikası ilə müşahidə edilməkdədir. Bu tendensiyanı 2018-2020-ci illərin sosial mənzərəsinə nəzər saldıqda müsbət, aydın şəkildə görmək olar. Xüsusilə 2019-cu ildə reallaşan islahatlar nəticəsində minimum əməkhaqqı 2 dəfəyə yaxın artırılaraq, 130 manatdan 250 manata çatdırılıb.\nAparılan islahatlar nəticəsində son 3 ildə pensiyaların orta aylıq məbləği 60 faiz artıb. Bu ilin əvvəlinə nisbətən isə həmin artım 10 faiz təşkil edib. Pensiyaların orta aylıq məbləği 330, o cümlədən yaşa görə pensiyaların orta aylıq məbləği 361, əlilliyə görə pensiyaların orta aylıq məbləği 290, ailə başçısını itirməyə görə pensiyaların orta aylıq məbləği 267 manatadək artırılıb.\nOnu da qeyd edək ki, bu ilin əvvəlindən pensiyaların indeksləşdirilərək artırılması üçün illik əlavə 444 milyon manat ayrılıb. Həmçinin bu ilin əvvəlindən təqaüdlərin artımı və yenilərinin təsis edilməsi üçün isə əlavə 40 milyon manat sərf olunacağı nəzərdə tutulub.\nƏmək və Əhalinin Sosial Müdafiəsi Nazirliyi tərəfindən Prezident təqaüdü ilə təmin olunanların sayı son iki ildə 5 dəfə artaraq, 60 mindən 300 minə, il ərzində aylıq sosial müavinət alanların sayı isə 2017-ci ildəki 368,7 mindən 2020-ci ilin sonunadək 401,3 min nəfərə çatıb.\nÜmumilikdə, bu gün 2,4 milyonadək insan sosial təminat növləri üzrə ödənişlərlə təmin edilir. Prezident İlham Əliyevin 9 avqust 2018-ci il tarixli fərmanı və Birinci vitse-prezident Mehriban xanım Əliyevanın təşəbbüsü ilə yaradılan DOST konsepsiyası dövlət sosial xidmətlərinin müxtəlif sahələri üzrə 132 növdə xidmətin “bir pəncərə”dən, modern və çevik, tam şəffaf mexanizmlər üzərində qurulması ilə ölkəmizin bu sahədə yeni brendini formalaşdırıb. Ümumilikdə, DOST xidmətləri ilə əhatə olunanların sayı bu ilin 1 mart tarixədək 303 mini ötüb.\n2019-2025-ci illər üzrə Regional DOST proqramı çərçivəsində 17 DOST mərkəzinin və 44 DOST məntəqəsinin açılması nəzərdə tutulur.\nAzərbaycan xalqı qəti şəkildə əmindir: həyata keçirilən sosial-iqtisadi, eləcə də mədəni, həmçinin struktur islahatları, gənclərə göstərilən hərtərəfli dəstəklə etimad bundan sonra da daha böyük nailiyyətlər əldə olunmasına təkan verəcək.


“Alliance Business Centre” ASC səhmdarlarının nəzərinə! - XALQQAZETI.COM\n29 may 2021-ci il saat 10.00-da “Alliance Business Centre” ASC səhmdarlarının növbəti illik ümumi yığıncağı keçiriləcəkdir.\nÜMUMİ YIĞINCAĞIN GÜNDƏLİYİ:\n1. 2020-ci ilin maliyyə-təsərrüfat fəaliyyətinin yekunları haqqında hesabatın təsdiqi.\nSəhmdarlar ümumi yığıncağın gündəliyi üzrə materiallarla cəmiyyətin əsas binasında saat 10.00-dan 13.00-dək tanış ola bilərlər.\nƏlaqə telefonu – 012496-16-30.\nÜnvan – Bakı şəhəri. Nərimanov rayonu, Qarabağ küçəsi 22.\n16 Aprel 2021 08:22 - REKLAM VƏ ELAN


Motorola Intel bazasında yeni Android-smartfon buraxır » XeberlerAgentliyi.com\nXeberlerAgentliyi.com » Arxiv » Motorola Intel bazasında yeni Android-smartfon buraxır\nMotorola, Intel və China Mobile şirkətləri bu gün Intel Atom prosessorlarının bazası əsasında Android əməliyyat sistemli yeni Motorola MT788 smartfonunun buraxılmasını açıqlayıblar. Xatırladaq ki, indiyədək Motorola Mobility əsasən ARM çipli Android-smartfonlarla məşğul olub. Yeni aparat sonuncu nəsil Atom prosessorlarının bazasında yaradılıb və burada mərkəzi prosessor qurğusunun takt tezliyi 2 giqahers təşkil edir. Cihaz yalnız Çində və yalnız China Mobile operatorunun şəbəkəsində satılacaq. Əməliyyat sistemi qismində burada Android 4.0-dən istifadə olunur.\nSmartfonun qeyri-adi funksiyaları arasında 30 kadradək ardıcıl fotoşəkil çəkilişinin mümkünlüyünü qeyd etmək olar ki, bu da hərəkətdə olan obyektlərin çəkilişi zamanı əhəmiyyət kəsb edir. Yeni model geniş dinamik diapazon (HDR) və gecə çəkilişi rejimi daxil olmaqla 12 rejimdə işləyə bilir. Bundan başqa, smartfon videonun FullHD 1080р formatında yazılmasını və göstərməsini dəstəkləyir,\nMotorola MT788-in korpusu alümindən hazırlandığından xüsusi möhkəmliyi ilə seçilir. 4,3 diaqonallı ekran zərbə və cızılmadan qorunmaq üçün xüsusi Corning Gorilla Glass şüşəsi ilə təchiz edilib. Motorola MT788 smartfonu istifadəçilərin optimal model seçmələri üçün iki variantda (Licorice və Ultra White) təqdim edilir.\nAzercell Gəncədə yeni Ekspress Ofis açdı


FTB Hillari Klintona qarşı ittihamdan imtina etdi\n07 Noyabr 2016 - 09:50\nFederal Təhlükəsizlik Bürosu ''elektron poçt'' işinin bərpası ilə əlaqədar Hillari Klintona qarşı ittiham irəli sürməyəcək.\nReuters agentliyinin verdiyi xəbərə görə, bu barədə FTB direktoru Ceyms Kominin Konqresə göndərdiyi məktubda bildirilir.\nMəktubda Hilları Klintonun yeni aşkarlanan məktublarının tədqiq edildiyi, sabiq dövlət katibinin əməlində cinayət tərkibinin olmadığı vurğulanıb. “Sabiq dövlət katibinə qarşı iyulda verilən qərar qüvvədə qalır”, C.Kominin məktubunda deyilir. (APA)\nİddiaya görə, Hillari Klinton 2009-2013-cü illərdə dövlət katibi vəzifəsində çalışarkən şəxsi server vasitəsilə xidməti və fərdi yazışmalar apararaq, məxfi xarakterli dövlət məlumatlarının gizlədilməsinə və yayılmasına şərait yaradıb.


US Travel, REAL ID tarixinin uzadılmasını tərifləyir\nƏsas səhifə » Son Xəbərlər » Səyahət Xəbərləri qırmaq » US Travel, REAL ID tarixinin uzadılmasını tərifləyir\nHava • aeroport • aviasiya • Səyahət Xəbərləri qırmaq • Hökumət Xəbərləri • xəbər • Yenidən qurulur • Məsul • Texnologiya • turizm • Turizm müzakirəsi • daşıma • Səyahət sirləri • Səyahət telləri xəbərləri • ABŞ -ın son xəbərləri • Müxtəlif Xəbərlər\nABŞ iqtisadiyyatının ödəyə bilməyəcəyi müddətin vurulmasına icazə verildiyi təqdirdə, səyahətin ciddi şəkildə pozulması ehtimalı var idi\nAmerikalıların REAL şəxsiyyət vəsiqəsi alması üçün son tarix, COVID-19 pandemiyası səbəbindən bir daha geri çəkildi, Milli Təhlükəsizlik Nazirliyi çərşənbə axşamı elan edildi.\nYeni tətbiqetmə tarixi 3 May 2023-cü ildir.\nABŞ Səyahət Birliyinin İctimaiyyətlə Əlaqələr və Siyasət üzrə İcra Başçı Köməkçisi Tori Emerson Barns bu açıqlamanı verdi:\n“REAL ID son tarixinin uzadılması doğru addımdır və sənayedən gələn dəlillərə və çağırışlara diqqət yetirdiyi üçün DHS-yə minnətdarıq. COVID DMV-ləri uzun müddət bağlamadan əvvəl REAL ID uyğunluğuna vaxtında çatmaq artıq bir problem olacaqdı. Keçən il səyahət xərclərində 500 milyard dollarlıq bir azalma və milyonlarla səyahət işinin pandemiya itkisindən sonra ABŞ iqtisadiyyatının ödəyə bilməyəcəyi müddətin vurulmasına icazə verildiyi təqdirdə əhəmiyyətli bir səyahət pozulması ola bilər. ”\nREAL ID Qanunu lisenziyanın verilməsi və istehsalı üçün minimum təhlükəsizlik standartlarını müəyyənləşdirir və federal qurumların Qanunun minimum standartlarına cavab verməyən dövlətlərdən müəyyən məqsədlər üçün sürücü vəsiqələri və şəxsiyyət vəsiqələri almağı qadağan edir. Qanunla əhatə olunan məqsədlər bunlardır: federal müəssisələrə giriş, nüvə elektrik stansiyalarına daxil olmaq və federal qaydada tənzimlənən ticarət təyyarələrə minmək.\nDHS-ə görə, 2005 sentyabr hücumları işığında səyyahların şəxsiyyətini təmin etmək üçün tənzimləmə 9-ci ildə tətbiq olundu, lakin bu yaxınlarda 11 əyalətin hamısına uyğun gəldi.\nKeçən il, koronavirus epidemiyasından sonra son tarix 1 Oktyabr 2021-ə qədər geri çəkildi. Əyalət qubernatorları, ölkə pandemiyadan qurtulmağa davam edərkən icra tarixinin yenidən təxirə salınmasını tələb edirdilər.\nDepressiya və ya ABŞ-ın ən yaxşı 21 otel bazarının 25-i ...\nFrankfurt hava limanında yeni cazibə: Fraport ziyarətçisi ...\nLufthansa davamlı fəaliyyət üçün İT həllini təqdim edir ...\nSchauinsland Reisen aviasiya işlərini ...\nŞimali Amerikadan gələn turizm xərcləri 74.1%azalıb ...\nABŞ rəsmi olaraq ən bahalı beşulduzlu otellərə sahibdir ...


Ov mövsümü bu tarixdə başa çatır - XALQQAZETI.COM\n"Xalq qəzeti" xəbər verir ki, bunu Bioloji Müxtəlifliyin Qorunması Xidmətinin rəisi Firuddin Əliyev bildirib.\nO qeyd edib ki, artıq fevralın 28-dən ov icazələrinin verilməsi dayandırılacaq. Həmin tarixdən etibarən vətəndaşların, ovçuların ov etməsi qadağandır.\n“Ov mövsümünün bağlanması heyvanların və quşların bioloji xüsusiyyətləri ilə bağlıdır. Bu müddətdə növlərin çoxalma dövrü başladığından onların populyasiyasına və təbii artımına zərər verilməməsi üçün ov qadağan olunur".\n22 Fevral 2021 14:11 - EKOLOGİYA


İspaniyada iyun ayinda “COVİD pasportlari” tetbiq edilecek - Azadliq Xeber\nİspaniyada iyun ayinda “COVİD pasportlari” tetbiq edilecek\nİspaniyada iyun ayında “COVİD pasportları” tətbiq ediləcək\n04:09 xeber –\nİspaniyanın Turizm naziri Reyes Maroto peyvənd olunmanı təsdiq edən ("yaşıl sertifikatlar" və ya “COVİD pasportları” kimi adlandırılır) sənədin iyunun ayına qədər ölkədə tətbiq ediləcəyini söyləyib.\nAPA RİA Novosti-yə istinadən xəbər verir ki, nazir bunun xarici turistlərin ölkəyə daxil olmasına imkan verəcəyini deyib.\nO əlavə edib ki, “COVİD pasportları” tətbiq edilməzdən əvvəl, ispanların azı 70 faizinin aşılanması lazımdır. “Bu temp birbaşa “AstraZeneca” peyvəndinin tədarükündən asılıdır. Lakin, pasportların nə vaxt hazırlanacağı barədə dəqiq tarix göstərmək hələ çətindir”.\nR.Maroto turistlərin daha çox ziyarət etdikləri Balear adalarının rəhbərliyinin bölgədə ilk pilot lahiyəsi kimi təklifini qəbul etməyib. O, pasportların eyni anda ölkənin hər yerinə tətbiq edilməsini tərəfdarı olduğunu bildirib.


"Əslində bizim üçün sərfəli variant..." -\n44 günlük müharibədə ağır məğlubiyyətə səbəb olan və vəzifəsindən istefa verməyə məcbur qalan Ermənistanın sabiq müdafiə naziri David Tonoyan danışıqlar prosesinin pozulması və müharibənin başlanmasına səbəbkar kimi Azərbaycan və Türkiyəni göstərməyə cəhd edib.\nTeleqraf.com xəbər verir ki, Tonoyan bunu erməni mətbuatına müsahibəsində iddia edib.\nO qeyd edib ki, erməni tərəfinin 1994-cü ilə qədər tutduğu mövqelərin möhkəmləndirilməsi, döyüş növbətçiliyinin təşkili və uzun müddətə müasir silahların əldə edilməsi vəzifələrini - ermənilərin təhlükəsizliyini həll etməyib:\n“İşğal olunan sərhədləri qorumağın əsas hədəfi nə idi: tarixi ədaləti bərpa etmək, Qarabağ və Ermənistan ermənilərinin uzunmüddətli və sabit təhlükəsizliyini təmin etmək, beynəlxalq səviyyədə “tanınmaq” üçün danışıqlar prosesi üçün əlverişli şərait yaratmaq, yoxsa ərazilərin qaytarılması müqabilində Qarabağın statusu? Əminliklə deyə bilərəm ki, nə birincisi, nə ikincisi, nə də üçüncüsü. Mövcud geosiyasi mühitdə uzunmüddətli və davamlı təhlükəsizlik, iqtisadi inkişaf məsələləri mövcud sərhədlər və müdafiə konsepsiyaları konteksində həll olunmazdı. Danışıqların uğursuzluğu gec-tez müharibəyə səbəb olardı. Son 26 ildə müdafiə və xarici siyasət konteksində mövcud sosial, demoqrafik və iqtisadi imkanlar daxilində dördüncü - Ermənistan tərəfi üçün sərfəli variant həll prosesinin davamlılığı idi”.\nTonoyan müharibədə işğalçılıq niyyətinin darmadağın edilməsini başqa bəhanə ilə əsaslandırmağa cəhd edib:\n“Prezident tərəfindən 2018-ci ilin fevralında təsdiqlənən 2018-2024-cü illər üçün Silahlı Qüvvələrin Modernləşdirilməsi Proqramı və Təhlükəsizlik Şurasının 2019-cu ildə qəbul etdiyi Silahlı Qüvvələrin İnkişafı Planı tam yerinə yetirilməyib".\nMüharibə zamanı özünün buraxdığı səhvlər haqqında danışmağa əsas görməyən Tonoyan əlavə edib ki, baş nazir, Müdafiə Nazirliyi və Baş Qərargah arasında müharibə əsnasında komandanlığın şaquli təşkilində anlaşmazlığı aşmağı bacarmayıb:\n“Xüsusilə, səfərbərlik xidmətinin, Təhlükəsizlik Şurasının rolu və funksiyaları, Ermənistan Silahlı Qüvvələri və Qarabağın müdafiə dəstələri və Qarabağın “prezidenti” arasında rəsmi münasibətlər və əhalinin evakuasiyası ilə bağlı məsələlərdə. 2015-ci ildə qəbul edilən Konstitusiyaya görə, müharibə zamanı müdafiə naziri hərbi əməliyyatların planlaşdırılması və aparılmasından kənarlaşdırılır, bu səlahiyyət ali baş komandan və Baş Qərargah rəisinə verilir. Konstitusiyaya dəyişiklikdən sonra bu anlaşmazlığı müdafiə qanunu ilə həll etməyə cəhd göstərdilər. Bu da göründüyü kimi yetərli olmadı”.\nErmənistan David Tonoyan 44 günlük müharibə


Venesuelalı qadının qaldırdığı plakat » www.AKTUALXEBER.info\nSosial şəbəkələrdə venesuelalı etirazçı qadının qaldırdığı bir plakat diqqətimi çəkdi, “acından ölürük” yazılmış plakat. Bu gedişlə yaxın gələcəkdə yaşadığımız ölkəni də bənzər plakatlar bürüyəcək. Gündən-günə artan işsizlik, yoxsulluq, inflyasiya, qapanan banklar, dəyərini itirən milli valyuta, enən neft hasilatı… Venesuela da bizdəkinə bənzər səbəblərdən qaynamağa başlamışdı. Dünyanın ən böyük neft ehtiyatlarına sahib olan bir ölkə! Onu da məhz qeyri-demokratik rejim və yarıtmaz idarəçilik gətirib bu böhran girdabına soxub…\nİndi aylardır orda haqsızlıqdan və yoxsulluqdan cana doymuş xalq hökumətin istefa tələbi ilə küçələrdən yığışmır. İnsanlar ağır sosial-iqtisadi problemlərdən cana doyub. Ölkədə uzun zamandır elektrik enerjisi təchizatı bərbad durumda. Hiperinflyasiya və işsizlik xalqı çökdürüb. Əhali qida və dərman çatışmazlığından əziyyət çəkir. Ölkənin qərbindəki Tachira bölgəsinə artıq qarətçilik başlanıb. Üsyan dalğasından qorxan hökumət bölgəyə 2 600 əsgər göndərib. Bölgənin paytaxtı San Cristobalda dükanlar və iş yerləri əsgərlərin nəzarətində saxlanır. Son məlumata görə etiraz nümayişlərində 43 adam ölüb.\nForbes” jurnalından Ellen R. Vald Venesueladaki iqtisadi böhranın səbəbini “neft lənəti”nə bağlayır. Zamanında böyük bir əkinçilik məhsulları istehsalçısı olan Venesuelanı da bizim kimi neft bədbəxt edib, anlaşılan. Uzun illərin bərbad, qarətçi rejimi ölkə iqtisadiyyatını 95% neftdən asılı vəziyyətə salıb. Niyə neftlə zəngin ölkələrin çoxunun aqibəti sonda gəlib bu lənətə bağlanır ki? Səbəb hüquq və ədalətə söykənməyən rejimlərdir. Talançı, oğru, xalqla hesablaşmayan, acgözlüyü sərhəd tanımayan rejimlər. O rejimlər ki, başında duran kiçik bir qrup özünü neft gəlirlərinin şəriksiz sahibi hesab edərək, onu talayıb tükədir. Xalqa çatacaq milyardlar bahasına şəxsi hesablarını şişirdən bu qrup tədricən zorakılıq rejimini möhkəmləndirir, hakimiyyətini əbədiləşdirmək sevdasına düşür. Təkəbbürü yerə-göyə sığmayan, “qanun mənəm” lovğalığı ilə getdikcə gedən bu adamlar üçün artıq keçilməyən cizgi yoxdur. Xalqı əzmək, alçaltmaq, ayaq altına salmaq hesabına olsa belə, hakimiyyət yaşamalıdır! Bu artıq saymazlığın və harınlığın görünməmiş həddidir! Bu bütün mənəvi və əxlaqi şeyləri çeynəmək, qırmızı xətti keçməkdir. Bu, hər şeyin qırılma nöqtəsinə gəlib çatdığı yerdir…\nİndi yaşadığımız məmləkətin durumu hər kəsə bəlli. Azərbaycan hökuməti ölkəyə böyük milyardlar axmağa başlayandan bəri Nigeriya və Venesuela kimi “neft lənəti” marafonunda önəmli yer almaq üçün əlindən gələni edib. Ölkə talan və özbaşınalıq məngənəsində can verir. Neft milyardları hesabına cənnətə çevrilməli olan ölkə həbsxana cəhənnəminə çevrilib. Gözəl ölkədə yaşamaq xəyalları puça çıxan Azərbaycan insanı ölkədən qaçıb qurtulmaq üçün yollar arayır. Hakim rejim isə bu ölkə ilə bağlı heç bir məsuliyyəti yoxmuş kimi ancaq öz evinin qapısını qoruyub durur. Qanun və hüquq adına fəaliyyət göstərən qurumlar da o rejimin cangüdəni rolunu ifa etməklə işini bitmiş hesab edir. İnsanlar müdafiəsiz, çarəsiz və ümidsiz durumda. Amma hər şey başqa cür ola bilərdi. Başqa cür olmalıydı, yəni… Azərbaycan qadını “acından ölürük” plakatı daşıyan o venesuelalı qadının gününə düşməməliydi. Lakin bənzər totalitar rejimlərdə başqa cür olmur. Olması mümkün deyil və qarşıda da ölkəyə vəd olunacaq yaxşı bir şey yox. Azərbaycanda minlərin aclıq plakatı qaldıran gününə az qalır. Buna kimsənin şübhəsi olmasın\nBəla və tələ banklar


Ermənistan təzyiq altındadır - britaniyalı analitiklər\n3 May 2010 10:31 (UTC+04:00)\nAzərbaycan, Bakı, 1 may /Trend, müxbir Ü.Sadıxova/\nYerevan Ermənistan-Türkiyə münasibətlərinin normallaşması prosesinin davam etməsində maraqlı olan xarici qüvvələrin təzyiqi altına düşüb. Britaniyalı analitiklər belə hesab edirlər.\nBilkənt Universitetinin jurnalistika fakültəsinin müəllimi David Barçardın fikrincə, Ermənistan Prezidenti Serj Sarkisyan ötən həftə Türkiyə ilə münasibətlərin normallaşması prosesinin dayandırılması barədə qərardan çox şey qazanmadı.\n"Maraqlıdır ki, o, qəbul olunmuş qərarla bağlı nə dərəcədə təəssüflənir?" - Baçard sual edib. Trend-in müxbiri ilə söhbətində o, əlavə edib ki, Türkiyə Ermənistanla protokolların ratifikasiyası məsələsində öz mövqeyini dəyişməyəcək.\nBeynəlxalq münasibətlər üzrə professor Mark Almondun fikrincə, Yerevan və Ankara arasında münasibətlərin normallaşması prosesinin davam etməsində ən çox Qərb ölkələri maraqlıdır. "Onlar Aİ ilə mümkün yaxınlaşmanın əvəzində Ermənistandan protokolların ratifikasiyasını tələb edə bilər", - Trend-ə Bilkənt Universitetinin professoru Almond deyib.\n"Öz növbəsində, Türkiyə yalnız xarici siyasi səyləri sayəsində deyil, həm də iqtisadi artım və bütün region üzrə əlaqələrin genişləndirilməsi hesabına Cənubi Qafqazda öz rolunu gücləndirməkdə davam edir", - Almond belə hesab edir.\n"Lakin normallaşma prosesinin dondurulması barədə Ermənistanın qərarı ilə Tükiyənin regiondakı səylərinin qarşısı alına bilər", - Almond ehtimal edir.\nÖtən həftə Ermənistan Prezidenti Serj Sarkisyan ötən ilin oktyabrında iki ölkə XİN-i arasında imzalanmış Ermənistan-Türkiyə münasibətlərinin normallaşması haqqında protokolların ölkə parlamentində ratifikasiyasının dayandırılması barədə fərman verib.\nSarkisyan protokolların ratifikasiyasının müvəqqəti dayandırılması prosesini "milli maraqlar"la əsaslandırıb.\nMünasibətlərin pozulmasının və 1993-cü ildə Türkiyə-Ermənistan sərhədinin bağlanmasının səbəbi Yerevanın "erməni soyqırımı"nın dünyada tanınmasına iddia etməsi və Ermənistan Silahlı Qüvvələrinin Azərbaycan ərazilərini işğal etməsidir.\n"Əgər bir ölkə digər ölkənin təşəbbüsündə maraqlı deyilsə, oyun başa çatacaq və regionda status-kvo saxlanılacaq", - britaniyalı analitik açıqlama verib. Ermənistanın qonşuları ilə münaqişələr ucbatından üzləşdiyi iqtisadi problemləri nəzərə alaraq, belə vəziyyət ölkədə onsuz da çətin durumu daha da çətinləşdirir. Lakin məsələ ondadır ki, ölkə buna nə qədər davam gətirəcək.


Pul yığmağın – 5 SADƏ YOLU\nPul yığmağın – 5 SADƏ YOLU\nFaktXəbər-in verdiyi məlumata görə, bu cür səhvlərin qarşısını almaq üçün kiçik bir araşdırma aparılıb. Kredit kartını üstünüzdə çox gəzdirməyin. Əgər kredit kartını vacib lazım olmadıqca üstünüzdə gəzdirməsəniz az pul xərcləyərsiniz. Üstünüzdə zəruri ehtiyacları almaq üçün nağd pul olması ən yaxşı ehtimaldır.\nBəzən gözləmək lazımdır. Ən azı 30 gün özünə söz ver ki, ən xırda şeyi belə alanda bir gün gözləyəcəksən. Növbəti alış-verişdə mağazaya onu sizin üçün bir gün gözləmələrini xahiş edin. Əgər almaq istədiyiniz bir şeyi 24 saat sonra da istəyirsinizsə, o zaman o sizindir. Bu cür proseslər sizə bpyük məbləğləri xərcləməməyə kömək edəcək.\nDostlarından kömək istə. Bir çox mədəniyyətlərdə, pul yığmaq köməkli olur. Toy, ad günü və digər məsələlərdə dostlarınızın köməyinə imkan verin. Bəzən alacağınız bir şey dostunuzda istifadə etmədiyi bir əşya kimi evin bir köşəsində ola bilər.\nQiymətləri gözdən keçir. Onlayn alış-veriş etməyimiz səhvlərdən biridir. Online sifariş vermədən öncə bir araşdırmaq lazımdır. Ən uyğun qiyməti, münasib şərtləri öyrəndikdən sonra alıb-almamaq daha rahat olur. (Todaysbaku)\nMəqalədə : Pul yığmağın – 5 SADƏ YOLU


ESTETİK ƏMƏLİYYAT – MÜSAHİBƏ | TİBB DÜNYASI\nƏlavə etdi: tibbyazari · Əlavə olundu: 20.08.2018 · Yeniləndi: 07.05.2019\nAzərbaycan Tibb Universitetinin Tədris Cərrahiyyə Klinikasının Plastik Estetik Cərrahı, Uzman həkim Araz Salmanovla müsahibədən.\nBotulinum toksini estetik cərrahiyyədə üzün mimik əzələlərini qismən iflic etməklə, qırışıqları ortadan qaldırmaq üçün istifadə edilir. Ən çox göz ətrafı nahiyədə “qaz ayaqları”, qaşların arasında olan qırışlar, paralel alın cizgilərində botoksdan istifadə olunur. Bundan başqa, qismən ağız və dodaq kənarlarına , burnun orta hissəsi və yanlarına da müəyyən qədər vurulur. Bu proseduru diqqətlə etmək lazımdır ki, ağızda müəyyən əyilmələr əmələ gəlməsin.\nİstənilən əməliyyatda risk faktoru olur. Risk faktorunun aşağı , orta və yüksək risk dərəcələndirilməsi var. Aşağı riskdə risk faktoru 0.01 faiz olur. Orta risk 1 -10 faiz, yüksək risk faktoru 10-30 faiz arasında dəyişir. Tibbi məqsədlər üçün olmayan, sırf estetik məqsədlə olan prosedurlarda sadəcə düşük riskli xəstələri götürürük. Ən çox yüksək riskli rekonstruktiv əməliyyatları həyata keçiririk. Bəzən isə orta riskli rekonstruktiv əməliyyatları da edirik. Çətin əməliyyatlardan sərbəst toxuma köçürmələridir ki, biz həmin əməliyyatları Tədris Cərrahiyyə Klinikasında həyata keçiririk.\nNövbəti məqalə ONURĞA PROBLEMLƏRİ – NƏYƏ DİQQƏT ETMƏLİ?\nÖncəki məqalə ÜRƏK ÇATIŞMAZLIĞI NƏDİR


21:42 19 Avqust 2017\nSevdiyiniz biriylə artıq birlikdəsiniz və həyəcanla başlayan bu yeni münasibətin daha uzun davam etməsini istəyirsinizsə, bu tövsiyyələrə əməl edin.\nMünasibətiniz xaricində özünüzə sosial yaşam qurun.\nSevgili tapan kimi həmən dostlarınızla ayrılmayın. Sevgiylə yanaşı, insanın sosial ətrafının olması da önəmlidir. Ən əsası bu hal sizi motivasiya edər. Sevdiyiniz adamın üstünə çox düşməz, onu çıx sıxmamış olarsız.\nƏgər kişinin sizdən uzaqlaşdığını, ya nədənsə məmnun olmadığını düşünürsüzsə, demək kişi sıxılıb. Onun niyə belə olduğunu anlamağa çalışmaq yerinə, elə hey ona yaxın olmağa çalışmaq, diqqət göstərmək daha da çox sıxılmasına səbəb olacaq.\nKişinin diqqətini canlı tutmaq istəyirsizsə, diqqətçəkici olmalısız. İşiniz, dostlarınız, sosial yaşamınızda ən az sevginizdə olduğu kimi həyəcanlı olmalısız. Ondan ayrı da planlarınız olsun. Tək hobbinizin sevgilinizin olması yanlışdır.


Rüstəm İbrahimbəyov nazirliyi məhkəməyə verir\n• Fanat 09:51 - Azərbaycan cüdoçusu yarımfinala vəsiqə qazandı - “World Master” turnirində\nƏdliyyə Nazirliyinin Azərbaycan Kinematoqrafçılar İttifaqına xəbərdarlıqlarının ləğvi üçün məhkəməyə müraciət edilib. Bunu "Media forum" saytına ittifaqın vəkili Fuad Ağayev deyib.\nVəkil bildirib ki, nazirliyin xəbərdarlıqlarını əsassız sayırlar: "Ona görə də 1 saylı Bakı İnzibati-İqtisadi Məhkəməsindən Ədliyyə Nazirliyinin xəbərdarlıqlarının ləğvini istəyirik".\nƏdliyyə Nazirliyi ittifaqa apardığı yoxlamalar nəticəsində bir neçə dəfə xəbərdarlıq edib. Qanunvericiliyə görə, il ərzində Ədliyyə Nazirliyindən iki dəfədən çox xəbərdarlıq məktubu alan təşkilatın qeydiyyatının ləğvi üçün məhkəmədə iddia qaldırıla bilər.\nKinematoqrafçılar İttifaqının katibi Əli İsa Cabbarov "Media forum" saytına bildirib ki, onlar dörd-beş xəbərdarlıq məktubu alıblar, bu səbəbdən ittifaqın dövlət qeydiyyatının ləğvi təhlükəsi yaranıb. Ədliyyə Nazirliyinin xəbərdarlıqlarının siyasi motivli olduğunu iddia edən Əli İsa Cabbarovun sözlərinə görə, nazirlik ittifaqa rəsmi yazışmaları rus dilində aparmasını, ittifaqın blankında Azərbaycanın dövlət gerbindən istifadə etməsini irad tutub: "Biz yazışmalarda rus dilindən ona görə istifadə etmişik ki, MDB ölkələrinin Kinematoqrafçılar İttifaqı Konfederasiyasının üzvüyük. Beynəlxalq təşkilatda Azərbaycanı təmsil etdiyimizə görə bəzi yazışmalarımız rus dilində olmalıdır.\nBizə deyirlər ki, üç il əvvəl qəbul olunan qanuna əsasən, hansısa təşkilatın sənədində gerb xüsusi hallarda istifadə oluna bilər. Kinematoqrafçılar İttifaqının blankında gerbdən hələ sovet dövründən bəri, 40 ildir istifadə olunur. Bu da Azərbaycanı beynəlxalq arenada təmsil etməyimizlə bağlıdır. Çünki biz bir neçə beynəlxalq təşkilatın üzvüyük. Yəni Ədliyyə Nazirliyinin iradları əslində hüququn məzmunu ilə deyil, texniki tərəfi ilə bağlıdır".\nVergilər Nazirliyinin Azərbaycan Kinematoqrafçılar İttifaqına qarşı başladığı cinayət işinə gəlincə, Əli İsa Cabbarov qeyd edib ki, bu işin istintaq haqda heç bir məlumat ala bilmirlər: "İstintaq qapalı gedir".\nAzərbaycan cüdoçusu yarımfinala vəsiqə qazandı - “World Master” turnirində\nAzərbaycan Kubokunda 1/4 final mərhələsinə start veriləcək - bu gün\nArgentina prezidenti Braziliya dövlət başçısının inauqurasiyasına getməyəcək


28 Aprel 2015 11:17\nO, Oyunlarla bağlı aparılan qara “piar” cəhdlərinə də münasibətini açıqlayıb: “Təəssüflər olsun ki, bu qarayaxma kampaniyaları boykot çağırışı səsləndirənlərin öz düşüncəsi deyil. Bunların hamısı Azərbaycana düşmən mövqedə olan dövlətlər, xüsusilə də erməni lobbisinin apardığı fəaliyyətlər nəticəsində olan hallardır. Azərbaycan öz sözünü deyir, deməyi bacarır və bundan sonra da deyəcək. Heç bir qarayaxma kampaniyası bizə yapışmaz. Azərbaycanın öz yolu və siyasəti var. Ulu Öndər Heydər Əliyevin ölkəmiz üçün miras qoyduğu siyasəti sabah da davam etdirəcəyik”.


Gəlin, “atışıb” məmurlara kalkulyator alaq – AXI NİYƏ?! Ayna.az\nBu qurumların rəhbərliyindən isə hədiyyəmizi qəbul etməyi xahiş edirik. Əks halda, camaatın evində dava düşəcək, ev sahibi arvadına (və ya əksinə) bir şillə vuracaq... nəticədə ölkəmizin adı gedib düşəcək “ailə zorakılığının çox olduğu” dövlətlərin siyahısına və beynəlxalq təşkilatların hesbatlarına. İnanıram ki, bizim dövlət qurumlarının rəhbərləri bunu istəməzlər. Odur ki, “atışın”, hörmətli oxucular. İlk olaraq, bu yazının qonorarını mən qoyuram ortaya...\nMüəllif: Yoldaş Mircəfər 19 Fevral 2021 10:21


Müasir Su Sahəsi Evi - 32 Acres | Xüsusi tapıntılar, qeyri-adi evlər satılır\nMüasir Su Sahəsi Evi - 32 Akr\nƏSAS SƏHİFƏ » Listings » Müasir Su Sahəsi Evi - 32 Akr\nMükəmməl qəbulu var - mənzərələr, gizlilik, su. İndi xəyal - a çağdaş sahil evi başa çatdıqda, içəridən kənardan tam zövq almağa imkan verəcəkdir.\nBu möhtəşəm müasir sahilyanı ev və kənd əmlakı satıcıların xəyalları idi və lüks və müasirliklə şəhərin rahatlığını ölkənin sakitliyinə gətirmək üçün tərtib edilmişdir. Bu memar tərəfindən hazırlanmış xüsusi qurulmuş 4800 kvadrat metrlik müasir gölməçənin ön hissəsindəki 3 yataq otağı və 2 hamamlıq bütün detallı xüsusiyyətləri düzgün şəkildə yerinə yetirmək üçün illərlə planlama tələb olundu.\nUsta yataq otağınıza tökülən günəşə oyanacaqsınız və yanğın parıltısını seyr edərkən ekranlı eyvanda qürubdan ləzzət ala bilərsiniz. Bütün gün, hara baxsan, həm əsas evdən, həm də qonaq kottecindən möhtəşəm mənzərələri görəcəksən və çoxsaylı terraslarda, eyvanlarda və eyvanlarda bu mənzərələrdən ləzzət ala bilərsiniz.\nBu xəyal özünü açarkən başqa bir xəyal, 1896 kvadrat metrlik, 1500 yataq otağı və 2 hamam olan 1-cı il Victoria qonaq kottecində artıq təmir edildi. Victoria Kotteci 2000-ci ildə WI Woodman-dan əmlaka köçürüldü. Satıcılar torpaq sahibi olduqdan bir neçə il sonra, 2000-ci ildə və 2017-ci ildə yenidən təmir edilərək yenidən təmir edildi. Bu kottec qonaqlar üçün mükəmməl bir yerdir. tam rahatlıqdan və ana evdən ayrılmaqdan zövq alın və eyni zamanda mükəmməl kiçik tətil kirayəsi olacaqsınız.\n32 hektar ərazidə, təxminən 10 hektar meşədə, üzmək və ya çoxlu su idman növlərindən zövq ala biləcəyiniz dinc 2 hektar bir gölməçə var. Göleti balıqla doldura bilərsiniz və bir il ərzində yeməyinizi tutursunuz.\nGeniş abadlaşdırılan bağlar əmlaka maraq yaradır. Yanğın çuxuru da var, 70 bocce top məhkəməsi, veranda, təəccüblü qarğıdalı yataq yeməyi pavilyonu, xüsusi bağ tökmə otağı, meşəlik, 100 yaşlı bir ağac anbarı üstəgəl 2 maşınlı qaraj var.\nBu ölkə əmlakı xəyalınızdakı pensiya evi, atçılıq əmlakı, B&B və ya toy məkanı ola bilər!\nMineral Nöqtə, WI 53565\nNadir əmlakınızı beynəlxalq ovçu auditoriyamıza təqdim edək!\nQiymət: $ 825,000\nÜnvan: 11501 Fork Rd\nSaxlayın Kodu: 53530\nKvadrat Ayağı: 4800\nƏvvəlki ListingÇarpıcı Ev, Əsl sənətkarlıq!Next ListingLoft Həyat tərzi - Dəyişdirilən Anbar!\nÇarpıcı Ev, Əsl sənətkarlıq!\nLoft Həyat tərzi - Dəyişdirilən Anbar!


Bu gün, martın 30-da Mətbuat Şurasının təşkilatçılığı ilə «İnternet media və sosial şəbəkələrdə milli-mənəvi dəyərlərin qorunması: Media həmrəyliyi» mövzusunda dəyirmi masa keçirilib. Tədbirdə prezidentin köməkçisi Əli Həsənov çıxış edib\nAPA-nın xəbərinə görə, Ə.Həsənov deyib ki, Azərbaycanda Facebook, Twitter, Youtube, Instagram və bu kimi sosial şəbəkələrdə istifadəçilərin sayı 3 milyona yaxındır. O, bunu Azərbaycan kimi 10 milyon əhalisi olan ölkədən ötrü böyük göstərici adlandırıb.\nPrezident köməkçisi vurğulayıb ki, Azərbaycan hakimiyyətinin sosial şəbəkələrə pozitiv münasibətindən bəzi dairələr sui-istifadə edir.\n«Müəyyən xarici qüvvələrin və daxili siyasi qrupların Azərbaycan hakimiyyətinə, bir çox hallarda isə bütövlükdə Azərbaycan dövlətinə qarşı davamlı olaraq iyrənc kampaniya aparması bunu açıq şəkildə göstərir», - deyə Ə.Həsənov bildirib.\nƏ.Həsənov hesab edir ki, bunu edənlər bəzi dairələrin təsiri altında olan ayrı-ayrı qruplardır.\n***Buna da bax-Siyasətdə söyüş... [Video]\n«Bu işə xarici ölkələrdə…soydaşlarımızı qoşublar»\nPrezidentin köməkçisi deyib ki, 2015-ci ildən üzü bəri dövlət başçısının şəxsiyyətinə, ailə üzvlərinə, komandasına, vəzifəli şəxslərin ailə üzvlərinə qarşı çirkin kampaniya aparılır. Onun fikrincə, bu, anti-Azərbaycan mərkəzlərin fəaliyyəti ilə sinxronluq təşkil edir.\nƏ.Həsənov vurğulayıb ki, son zamanlar, xüsusən də Azərbaycanda növbədənkənar seçkinin vaxtı bəlli olduqdan sonra bəhs olunan mərkəzlər məkrli «Azərbaycan layihəsi»ni dövriyyəyə buraxıblar: «Bu işə xarici ölkələrdə müxtəlif vasitələrlə öz təsirləri altında saxladıqları bəzi soydaşlarımızı qoşublar. Qısa zaman kəsiyində bu çirkin kampaniya ifrat həddə çatdığına görə ölkənin informasiya siyasətinə, diaspora nümayəndələri ilə əlaqələrə məsul şəxs kimi mən mövcud durumun kəskinliyi barədə xüsusi bəyanatla çıxış etdim və ölkə ictimaiyyətini məlumatlandırdım».\nƏ.Həsənov daha sonra da deyib: «Məqsəd Şərq mentalitetinin incəliyinə hesablanıb – hədəf birinci şəxsin və komandasının müsbət imicini zədələməklə, onlara qarşı kütləvi narazılıq ovqatı formalaşdırmaqla, komandadaxili qarşıdurma yaratmaqla, ölkədəki mövcud sabitliyi pozmağa nail olmaqdır».\nPrezidentin köməkçisi bir müddət öncə də Facebook səhifəsində oxşar mövzuda Azərbaycandan gedən mühacirlərə üz tutmuşdu. O, öz statusunda bildirib ki, məqsədi getdikcə genişlənən qeyri-əxlaqi mübarizə üsullarını aradan qaldırmaq, «qeyri-əxlaqi» davranış sahiblərinin xalqın nifrətini qazanacaqlarına onları inandırmaq olub.\n***Buna da bax-Əli Həsənov mühacirlərə səsləndi\nAncaq o yazıb ki, həmin şəxslər polemika mədəniyyətlərinin olmadığını bir daha nümayiş etdiriblər. Həmin statuslarında prezidentin köməkçisi bəzi mühacirlərə üz tutaraq yazıb ki, «heç olmasa, aralarında yaşadığınız bu avropalılardan siyasi mübarizə mədəniyyəti öyrənəydiniz».\nOna cavab olaraq isə hazırda Avropada yaşayan bir sıra mühacirlər bildirmişdilər ki, Ə.Həsənov və onun təmsil olunduğu hakimiyyət təmsilçilərinin özləri sivil mübarizə metodlarından uzaqdırlar. Mühacirlər iddia edirlər ki, onlardan qisas almaq məqsədilə Azərbaycandakı qohumlarını incidirlər. İddialara görə, hətta qadınları, uşaqları belə polisə aparıb hədələməkdən çəkinmirlər.\nAzərbaycanın hüquq-mühafizə orqanları isə bayan ediblər ki, ölkədə heç kim qohumlarının siyasi əqidəsinə görə basqılarla üzləşmir və belə şikayətlərin heç bir əsası yoxdur.\nSon həftələr Azərbaycandan mühacirət edən bəzi siyasi fəallar Avropa şəhərlərində prezident İ.Əliyevin nümunəsində «diktatoru tanıdaq» adlı aksiyalar keçirirlər.\nƏ.Həsənov isə sözügedən statuslarının birində iddia etmişdi ki, prezident İlham Əliyevə opponentlik edənlərin öz mübarizələrini sərbəst formada Azərbaycanda aparmasından ötrü bütün şərait var.


AMEA ilə media arasında əlaqələrin genişləndirilməsi müzakirə olunub (FOTO)\nCəmiyyət 8 Fevral 2017 16:04 (UTC+04:00)\nBu gün Azərbaycan Milli Elmlər Akademiyasının (AMEA) Mərkəzi Kitabxanasında media və AMEA rəhbərliyi arasında görüş keçirilib.\nTrend-in məlumatına görə, tədbiri giriş sözü ilə açan AMEA-nın vitse-prezidenti, Milli Məclisin deputatı İsa Həbibbəyli bildirib ki, görüşün məqsədi akademiya ilə media qurumları arasında əlaqələrin genişləndirilməsidir.\nİ.Həbibəyli bildirib ki, Akademiya ilə media qurumları arasında informasiya mübadiləsinin aparılması həm cəmiyyət üçün, həm də Azərbaycan həqiqətlərinin dünyada təbliği baxımından çox faydalı nəticələr verə bilər:\n“Akademiya daxilində baş verən faydalı proseslər barəsində, alimlərin kəşfləri haqqında məlumatların cəmiyyətə çatdırılmasında media mühüm rol oynaya bilər. Eyni zamanda akademiya öz informasiya resursları ilə mediaya köməklik göstərə bilər”.\nGörüşdə çıxış edən Mətbuat Şurasının sədri, Milli Məclisin deputatı Əflatun Amaşov bildirib ki, bütün problemlərə elmin süzgəcindən keçirməklə baxmalıyıq: “Bu baxımdan akademiya ilə media arasında əməkdaşlıq mühüm əhəmiyyət kəsb edir. Akademiyada baş verən elmi proseslərin, nailiyyətlərin cəmiyyətə, beynəlxalq ictimaiyyətə çatdırılmasında media mühüm töhfə verə bilər”.\nƏ.Amaşov bildirib ki, akademiya ilə media arasında əməkdaşlıq insanların kitablara marağının artırılması baxımından da vacibdir: “İnsanlar kitaba qayıtmalıdır, kitab oxumağa həvəsləndirilməlidir. Biz bu sahəfə maarifləndirmə işi aparmalıyıq. Eyni zamanda qəzetlərin müəyyən nüsxələrinin kitbaxanalara çatdırılması, jurnalistlərin kitabxanalara girişinin asanlaşdırılması vacibdir. Bu, həm də jurnalistlərin kitabxanalara bağlılığını gücləndirər, hər hansı faktları dəqiqləşdirmək üçün kitabxanalara müraciət etməsinə şərait yarada bilər”.\nGörüşdə çıxış edən Azərbaycan Prezidenti yanında Kütləvi İnformasiya Vasitələrinin İnkişafında Dövlət Dəstəyi Fondunun icraçı direktoru Vüqar Səfərli bildirib ki, ictimai fikrin formalaşmasında medianın mühüm rolu var: “Elmlər Akademiyası mühüm işlər görür, alimlər kəşflər edir, lakin bu işlərin mediada təbliğini az görürük. Bu da akademiya ilə media arasında əlaqələrin o qədər də möhkəm olmamasından irəli gəlir. Biz bu sahədə bir çox tədbirlər, konfranslar həyata keçiririk. Eyni zamanda jurnalistlər alimlərin araşdırmalarından istifadə edir. Bundan sonra akademiya ilə media arasında əlaqələri genişləndirəcəyik. Bundan həm akademiya işçiləri, həm alimlər, həm də jurnalistlər faydalanacaq”.\nTədbirdə çıxış edən digər iştirakçılar da media ilə akademiya arasında əlaqələrin inkişaf etdirilməsinin vacibliyini vurğulayıb.


2 otaqlı Yeni tikili, , Mərtəbə 16/1\nBakı, Xətai rayonunda, Toyota servisin yanında, Lukoyl YDM-lə üzbə üz yerlewir.\n1 otaqlı Obyekt\tBakı\n1 otaqlı Obyekt, , Mərtəbə 3/3\nBakı, Bineqedi Rayonu.6 - ci mik.254 sayli orta mektebine yaxin.\n1 otaqlı Obyekt, , Mərtəbə 3/2\n2 otaqlı Yeni tikili, , Mərtəbə 16/15\nBakı, Nesimi Rayonu.8 may metrosunun yaxinligi, Heyder Eliyev adina sarayin yani Jale plazada yerlewir.\n2 otaqlı Yeni tikili, , Mərtəbə 22/11\nBakı, Yasamal Rayonu.Zardabi prospektinde yerlewir.\nBakı, H.Aslanov m-su,M Hadi kuchesinde\n67 564 $\n3 otaqlı Kohne tikili, , Mərtəbə 9/5\nBakı, Babek pr-ti,SERHEDCHI Idman kompleksinin yani\n2 otaqlı Yeni tikili, , Mərtəbə 18/12\nBakı, Bineqedi rayon 9- cu mk da Terlan şadlık sarayın yaxinliginda yerlewir.\n2 otaqlı Kohne tikili, , Mərtəbə 16/11\nBakı, Hezi Aslanov m-su,Xezerin kruquna yaxin\n4 otaqlı Kohne tikili, , Mərtəbə 9/1\nBakı, H.Aslanov Metronun chixishinda\n4 otaqlı Kohne tikili, , Mərtəbə 10/4\nBakı, Mashin bazarinin yani\n1 otaqlı Obyekt, , Mərtəbə 1/1\nBakı, Yasamal rayonu Şərifzadə küçəsi 1\n3 otaqlı Kohne tikili, , Mərtəbə 9/9\nBakı, Ehmedli qesebesi,Sarayevo kuchesi\n4 otaqlı Kohne tikili, , Mərtəbə 10/6\nBakı, Babek pr-ti\nBakı, Bineqedi rayon 7 ci mkr ,Azadlıq metrosunun yaxinliginda yerlewir.\n6 otaqlı Ev/Villa\tBakı\nBakı, Mehdiabad qesebesi


Bakıda növbəti beynəlxalq olimpiada\n11:51 13 Yanvar 2015\nİyulun 20-29-u arası Bakıda 47-ci Beynəlxalq Kimya Olimpiadası keçiriləcək.\nANS PRESS-in Təhsil Nazirliyinin rəsmi saytına istinadən verdiyi məlumata görə, olimpiadanın yüksək səviyyədə keçirilməsi üçün Təhsil Nazirliyi müvafiq əmr imzalayıb. Çıxış edəcək milli komandaya namizədlərin seçilməsi qaydaları təsdiqlənib. M.V.Lomonosov adına Moskva Dövlət Universitetinin (MDU) Bakı filialının rektoru, professor Nərgiz Paşayevanın sədrliyi ilə Təşkilat Komitəsi yaradılıb.\nNamizədlərin seçilməsi məqsədi ilə ümumtəhsil müəssisələrinin şagirdləri arasında kimya fənni üzrə seçim turları keçiriləcək. Seçim turlarında X-XI sinif şagirdləri iştirak edəcək. Yekun mərhələnin qalibləri M.V.Lomonosov adına MDU-nun Bakı filialında təşkil olunacaq Beynəlxalq Kimya Olimpiadasına hazırlıq məşğələlərində iştirak edəcəklər.\nSeçim turları rayon (şəhər), zona və respublika mərhələlərindən ibarətdir. Hər üç mərhələ üzrə sualları M.V.Lomonosov adına MDU-nun Bakı filialının mütəxəssisləri hazırlayacaq. İlk seçim turu yanvarın 18-də olacaq. Bu mərhələdə şagirdlərə 30 sual veriləcək və cavablandırılması üçün 3 saat vaxt veriləcək. Suallar siniflər üzrə məktəb proqramına uyğun qapalı test formatında hazırlanacaq.\nZona mərhələsi Təşkilat Komitəsinin müəyyən edtdiyi mərkəzlərdə keçiriləcək. Mərkəzlər respublikanın müxtəlif bölgələrindəki ümumi təhsil müəssisələrində olacaq. Bu mərhələdə suallar nisbətən çətinləşdirilmiş qapalı test və açıq tipli formatda hazırlanacaq. 30 sualın cavablandırılması üçün şagirdlərə 4 saat vaxt ayrılacaq.\nRespublika mərhələsi M.V.Lomonosov adına MDU-nun Bakı filialında keçiriləcək. Şagirdlər 20 çətinləşdirilmiş qapalı testi və açıq tipli sualları cavablandıracaqlar. Bunun üçün onlara 4 saat vaxt ayrılacaq.\nRespublika mərhələsinin nəticələrinin imtahan başa çatdıqdan 5 gün sonra elan olunması nəzərdə tutulur. Nəticələr məlum olduqdan sonra apelyasiya günü müəyyən ediləcək. Bundan başqa, 47-ci Beynəlxalq Kimya Olimpiadasının rəsmi internet saytı (http://icho2015.msu.az/) istifadəyə verilib.\nQeyd edək ki, Beynəlxalq Kimya Olimpiadası ilk dəfə 1968-ci ildə 5 ölkənin iştirakı ilə Çexoslovakiyada (indiki Çexiyada) keçirilib. Sonuncu – 46-cı olimpiada 2013-cü ildə 75 ölkədən 300 şagirdin iştirakı ilə Vyetnamın Hanoy şəhərində təşkil edilib. Azərbaycan məktəbliləri bu olimpiadada 2002-ci ildən iştirak edir və bu günədək onlar 5 qızıl, 5 gümüş, 14 bürünc olmaqla, ümumilikdə 24 medal qazanıblar.


ABŞ-dakı azərbaycanlılar BMT-nin binası qarşısında etiraz aksiyası keçiriblər | Report.az\nABŞ-dakı azərbaycanlılar BMT-nin binası qarşısında etiraz aksiyası keçiriblər\nABŞ-dakı azərbaycanlılar BMT-nin binası qarşısında etiraz aksiyası keçiriblər ABŞ-dakı azərbaycanlılar BMT-nin binası qarşısında etiraz aksiyası keçirirlər\nABŞ-ın Nyu-York ştatında yaşayan soydaşlarımız Manhetten adasında, BMT-nin Baş Qərərgahı qarşısında “Azad olunmuş əraziləri minalardan azad et” tələbi ilə etiraz aksiyası keçiriblər.\n“Report”un yerli bürosu xəbər verir ki, əllərində Azərbaycan bayraqları, Qarabağ həqiqətlərinin əks olunduğu plakatlar və qərənfillər olan yüzlərlə həmvətənimiz BMT-nin önündə toplaşıb.\nAksiyada Azərbaycanın dövlət himni səsləndirilib, 2020-ci ilin 27 sentyabrında başlayan və 44 gün davam edən Vətən müharibəsinin şəhidləri bir dəqiqəlik sükutla yad edilib.\nABŞ-da təhsil alan azərbaycanlı gənclər və dərnək rəhbərləri çıxışlarında BMT-nin Ermənistanın işğaldan azad edilmiş ərazilərin mina xəritələrini Azərbaycana təhvil verməməsinə səssizlik nümayiş etdirdiyini bildiriblər. Həmin ərazilərdə ermənilərin basdırdığı minaların partlaması nəticəsində bu günə qədər yüzlərlə günahsız insanın faciəvi şəkildə həyatlarını itirdiyini vurğulayan natiqlər ABŞ ictimaiyyətini Kəlbəcərdə minaya düşərək şəhid olan jurnalistlər - Məhərrəm İbrahimov və Sirac Abışov haqqında məlumatlandırıblar.\nÇıxışlarda habelə beynəlxalq hüququn normalarını pozan Ermənistanın Azərbaycan torpaqlarında törətmiş olduğu cinayət əməllərindən danışılıb, beynəlxaq təşkilatdan ədalət tələb edilib.\nBMT-dən onun Azərbaycanla bağlı qətnamələrinə məhəl qoymayan təcavüzkar Ermənistana qarşı sərt addımların atılması tələb olunub.\nƏrazidən keçən diplomatlar və vətəndaşlar həmvətənlərimizə yaxınlaşaraq, baş verənlər haqqında məlumat alıblar.\nTədbirin sonunda azərbaycanlı musiqiçilərin ifasında "Qarabağ şikəstəsi" səsləndirilib.\nABŞ polisinin nəzarəti altında iki saat davam edən aksiya insidentsiz başa çatıb.\nABŞ-ın Nyu-York ştatında yaşayan soydaşlarımız Manhetten adasında BMT-nin baş qərargah binasının önündə etiraz aksiyası keçirirlər.\n“Report”un yerli bürosu xəbər verir ki, aksiyanın keçirilməsində məqsəd 27 sentyabrda başlayan və 44 gün davam Vətən müharibəsi şəhidlərini yad etmək və BMT-nin Ermənistanın mina xəritələrini Azərbaycana təhvil verməməsinə səssizlik nümayiş etdirdiyini Baş Assambleyanın 76-cı sessiyasının yüksək səviyyəli iclaslarına qatılan dünya liderlərinin və diplomatların diqqətinə çatdırmaqdır.\nƏllərində Azərbaycan bayraqları, Qarabağ həqiqətlərinin əks olunduğu plakatlar, şəkillər tutan, şüarlar səsləndirən həmvətənlərimiz BMT-dən ədalət tələb edirlər.\nAksiyada çıxış edən gənclər BMT-dən qətnamələrə məhəl qoymayan təcavüzkar Ermənistana qarşı sərt addımlar atmaq tələb edirlər.\nEtiraz tədbiri iki saat davam edəcək.\nRus versiyası FotoАзербайджанцы США проводят акцию протеста перед зданием ООН\nAli Radanın deputatı: "Zəngəzur dəhlizi inkişaf proqramına çevriləcək"\n26 Oktyabr , 2021 10:39\n26 Oktyabr , 2021 09:07\n26 Oktyabr , 2021 02:43


226 milyonluq müqavilə\n"Şahdəniz mərhələ 2" çərçivəsində yeni müqavilələr imzalandı\nŞahdəniz konsorsiumu " Şahdəniz Mərhələ 2" işlənmə layihəsinin irəliləyişi üçün vacib olan daha iki müqavilə imzalanıb. BP-nin Bakı ofisinin mətbuat xidmətindən movqe.az-a verilən məlumata görə, bu iki müqavilə ümumilikdə 226 milyon dollar dəyərindədir. Müqavilə "Bredero Shaw" şirkətinin boru örtükləmə bölməsinin bir hissəsi olan "ShawCor Nederland B.V." (Bredero) şirkəti ilə imzalanıb.\nBu müqavilələr üzrə işlərə "Şahdəniz 2 " işlənməsinin sualtı ixrac boru kəmərlərinin korroziya əleyhinə və ağırlaşdırıcı betonla örtüklənməsi, həmçinin Bakıdakı boru-örtükləmə müəssisəsi olan "Caspian Pipe Coatings" (CPC) zavodununun modernləşdirilməsi daxildir.\nModernləşdirmə işləri həmin müəssisənin layihənin korroziya əleyhinə və ağırlaşdırıcı beton örtükləmə tələblərinə cavab verməsini təmin edəcək.\nMüqavilələr çərçivəsində bütün tikinti və örtükləmə işləri yerli resurslardan istifadə etməklə Bakıdakı CPC müəssisəsində həyata keçiriləcək. Müqavilələrin icrasına təxminən 300 yerli işçi qüvvəsinin cəlb olunacağı gözlənilir.\nBu da "Şahdəniz" konsorsiumunun Azərbaycanın yerli resurslarından istifadəni opimallaşdırmaqla bağlı götürdüyü öhdəliyi bir daha nümayiş etdirir.\nÖrtükləmə işlərinin CPC zavodundakı modernləşdirmə işləri başa çatdıqdan sonra, 2015-ci ilin yanvar ayında başlaması gözlənilir.\nMərhələ 2 üzrə ilk qazın əldə edilməsi qrafikinə əməl etmək üçün ilk öncə 16 düymlük kəmər borularının örtüklənərək borudüzmə işlərinə hazır olması 2015-ci ilin ikinci rübündə başa çatdırılacaq.\nSonra isə 32 düymlük kəmər borularının örtüklənməsi işlərinin başa çatdırılması 2015-ci ilin oktyabr ayına planlaşdırılır.\nBP-nin "Şahdəniz Mərhələ 2" proqramı üzrə vitse-prezidenti Yuan Dramond bildirib ki,\n"Biz ötən ilin dekabr ayında verilmiş yekun investisiya qərarından bu vaxtadək layihənin irəliləyişindən məmnunuq.\nƏsas mühəndis-layihələndirmə, tikinti və təchizat işləri üzrə müqavilələrin əksəriyyəti artıq imzalanıb və "Şahdəniz Mərhələ 2" və Cənubi Qafqaz Boru Kəmərinin genişləndirilməsi layihələri qrafikə uyğun davam edir".\n" Artıq təxminən 9,6 milyard dollar dəyərində müqavilələr imzalanıb, Azərbaycan və Gürcüstan ərazisindəki bir çox tikinti sahələrində işlər başlanıb.\nAzərbaycanda dayaq blokları və üst modulların tikinti-quraşdırma sahələrində, habelə terminalın genişləndirilməsi sahəsində aparılan işlər irəliləyir. Mən xüsusilə məmnunam ki, bütün tikinti sahələrində aparılan işlərdə əməyin təhlükəsizliyi üzrə davamlı öhdəlik əsas diqqət mərkəzindədir".\n"Dayaq bloklarının inşa edildiyi Bakı Dərin Özüllər Zavodu artıq heç bir xəsarətə yol vermədən bir milyon adam-saat, ATA (AMEC-Tekfen-Azfen) tikinti quraşdırma sahəsi isə iki milyon adam-saat göstəricisinə nail olub. Bu, çox yaxşı bir nailiyyətdir və biz gözləyirik ki, işlərimiz sahələrin hamısında və bütün tikinti müddəti ərzində belə davam edəcək."deyə o, bildirib.\nOnu da qeyd edək ki, "Şahdəniz Mərhələ 2" layihəsi Xəzər dənizində yerləşən nəhəng Şahdəniz yatağından ildə 16 milyard kubmetr qazın hasil edilməsinə və bu qazın təxminən 3500 kilometr uzunluğunda boru kəməri vasitəsilə Gürcüstan, Türkiyə, Yunanıstan, Bolqarıstan, Albaniya və İtaliyaya nəql olunmasına imkan yaradacaq. İlk qazın hasilatı və Gürcüstan və Türkiyəyə satışın başlanması 2018-ci ilə nəzərdə tutulub.\nAvropaya isə ilk qaz təxminən bir il sonra çatdırılacaq.\nHadisə | 12:20


Hans Peter Lankes: Azərbaycan ən çox islahat həyata keçirən ölkələrdəndir ABC.AZ\nHans Peter Lankes: Azərbaycan ən çox islahat həyata keçirən ölkələrdəndir\n25 sentyabr, Fineko/abc.az. Sevindiricidir ki, Azərbaycan iqtisadiyyatını şaxələndirmək siyasətinə keçib. Biz çox şadıq ki, iqtisadiyyat tərəfindən əldə etdiyimiz nəticələr var. Düzdür bunu demək hələ tezdir, amma ilkin rüşeymləri görsənir.\nABC.AZ xəbər verir ki, bunu İsveçrənin İqtisadi Məsələlər üzrə Dövlət Katibliyinin rəsmisi Hans Peter Lankes İFC (Beynəlxalq Maliyyə Korparasiyası) Azərbaycan və Orta Asiya Maliyyə İmfrastrulturu Layihəsinin bitməsinə həsr edilmiş tədbirdə deyib.\nO qeyd edib ki, təsadüfi deyil ki, Dünya Bankının keçən ilki hesabatında ölkələr arasında ən çox islahatı həyata keçirənin Azərbaycan olduğu məlum oldu:"Azərbaycan nə az, nə çox düz 8 iqtisadi islahat həyata keçirib. Əslində bu kiçik və orta sahibkarlığının dayanıqlılığına hesablanmış addımdır. Bildiyiniz kimi Beynəlxalq Maliyyə Korparasiyası Azərbaycanla əməkdaşlıq edir və biz bura 500 milyon dollar hıcmində maliyyə yardımı göstərmişik".


Krım şərablarına görə məhkəməyə\n2021, 30 Noyabr, çərşənbə axşamı, Bakı vaxtı 21:39\nKiyev Krım şərablarının hərraca çıxarılmasına qarşı hüquqi tədbir görməklə hədələyir. Belə ki, Rusiyanın anneksiya etdiyi Krım ərazisində şərab istehsalçısı 13 min şüşə əla növ şərabı hərraca çıxarmağa qərar verib.\nUkrayna kənd təsərrüfatı nazirliyinin rəsmisi Oleksandr Live dekabrın 29-da Frans Presə deyib ki, Massandra zavodu “Ukrayna irsini dağıdır” və Kiyev bu iş üzrə məhkəmə davası aça bilər.\nOnun sözlərinə görə, bu şərabları alan Rusiya və xarici kolleksiyaçılar “ilhaq olunmuş Krımda qanunsuz iqtisadi hərəkətlərə görə beynəlxalq sanksiyalarla” üzləşə bilərlər.\nMassandra şərab şüşələrini elə zavodda və onlayn satışa çıxarıb. Onlardan bəziləri 1935-ci ildə hazırlanıb.\nƏfsanəvi şərab zavodu sentyabrda da qalmaqal yaradıb. Rusiya prezidenti Vladimir Putin və İtaliyanın keçmiş baş naziri Silvio Berlusconi-nin 240 illik, 100 min dollar dəyəri olan şərabı içməsi barədə məlumatlar yayılıb.


Kanadanın “The Globe and Mail” qəzetində Mark Makkinnonun müəllifliyi ilə “Ermənistan və Azərbaycan Dağlıq Qarabağ uğrunda döyüşlərə başlayır” başlıqlı məqalə dərc edilib.\nLent.az -ın məlumatına görə, məqalədə Azərbaycan Prezidentin köməkçisi Hikmət Hacıyevin fikirləri də yer alıb. Gəncəyə hücumların Ermənistan ərazisindən həyata keçirildiyini qeyd edən H.Hacıyev Dağlıq Qarabağın hüdudlarından kənarda münaqişənin zonasının genişlənməsi təhlükəsinin olduğunu xüsusilə vurğulayıb. Eyni zamanda, Azərbaycanın su anbarı və elektrik stansiyasının yerləşdiyi Mingəçevir şəhərinin də hədəfə alındığını qeyd edib.\nH.Hacıyev “Atəşkəs çağırışı, həmçinin Ermənistan qoşunlarının Azərbaycanın işğal olunmuş ərazilərindən çıxarılmasına dair [çağırış] ciddi bir mesajla, ciddi bir siyasi mesajla müşayiət olunmalıdır”, - deyə qeyd edib.


Vətəndə sülh, bölgədə sülh, dünyada sülh! – Mediaktiv.az\nHome / Digər / Elmi / Vətəndə sülh, bölgədə sülh, dünyada sülh!\n21 Sentyabr 2020\tElmi\nMüstəqil və qüdrətli dövlətimiz ulu öndər Heydər Əliyevin mütərəqqi ideyaları ilə bölgədə sülhün və əmin-amanlığın qarantı kimi çıxış edir\nDünya Sülh Günü beynəlxalq təşkilatlardan biri olan Birləşmiş Millətlər Təşkilatı tərəfindən elan olunub. Birləşmiş Millətlər Təşkilatının qərarı belə olub ki, hər ililim sentyabr ayının 21-i beynəlxalq səviyyədə Sülh Günü olaraq qeyd edilsin. Məhz bu günün – 21 sentyabrın seçilməsi isə BMT-nin açılış günü tarixi ilə əlaqədardır. Beləliklə, hər il BMT-nin tərkibinə daxil olan slühsevər ölkələrdə Sülh Günü qeyd olunur. Dünya Sülh Gününün şərəfinə həmişə BMT-nin mərkəzində “sülh zəngi” çalınır. Bu zəng BMT-yə hədiyyə olaraq dünyadakı savaşlarda canlarına qıyılan insanların xatirəsinə Yaponiya tərəfindən bütün dünya ölkələrindəki uşaqların topladığı xırda pullarla düzəldilmişdir. Zəngin üzərinə üsə “Çox yaşa, mütləq sülh” sözləri yazılmışdır.\nAzərbaycan xalqı həmişə humanist və sülhsevər olduğundan belə bir tarixi günün keçirilməsi onun adına da layiqdir. BMT-yə Azərbaycan dövlətinin qoşulmasından sonra müstəqil ölkəmiz bu günü həmişə qeyd edir. Baxmayaraq ki, xalqımız on illərdir ki, erməni terrorizmi və işğalçılığının təcavüzlərinə məruz qalıb. Baxmayaraq ki, tariximizə Quba, Bakı, Naxçıvan və başqa adlar altında qırğınlar daxil olub. Xocalı soyqırımı kimi misli görünməmiş erməni vəhşiliyinin qurbanı olub. 20 faizdən çox torpağı hələ də erməni işğalı altındadır, zəngin mədəniyyət abidələri məhv edilir. Hələ də böyüklər bir yana körpə balar belə erməni gülləsinin hədəfini çevrilir. Yenə də xalqımız yer üzünə sülh, barış və əmin-amanlıq istəyir. Yenə də dövlətimiz sülhyönümlü siyasət yürüdür, müharibə ilə, qırğınla işğal altına salınmış Qarabağa və onun ətrafı olan rayonların alınmasına sülh yolu ilə, danışıqlarla nail olmaq istəyir. Ulu öndərimiz, dünyada sülhün bərpası istiqamətində ən böyük mücadiləçilərdən biri Heydər Əliyev dövlətimizin mövqeyini izah edərək deyirdi: “Qafqaz indi bütün dünyanın diqqət mərkəzindədir. Ona görə də Qafqazda gedən prosesləri düzgün istiqamətə, sülh istiqamətinə yönəldib Qafqazda sülhə, əminamanlığa nail olmaq çox böyük, müqəddəs məqsəddir, ali məqsəddir və biz bu məqsəd uğrunda bundan sonra da əzmlə çalışacağıq”. Hər cür anti-insani vəhşiliklərə, ədalətsizliklərə məruz qalsa da, ölkəmiz bölgədə öz liderinin – dahi Heydər Əliyevin “Vətəndə sülh, bölgədə sülh, dünyada sülh!” konsepsiyası əsasında Qafqaz dövlətlərinin və xalqlarının sülh, əmin-amanlıq və milli təhlükəsizliyi naminə apardığı ardıcıl mübarizəni, həyata keçirdiyi titanik fəaliyyəti davam etdirərək sülhün və əmin-amanlığın qarantı kimi çıxış edir. Biz buna görə ölkəmizlə, özümüzlə fəxr edirik və etməliyik. Qanında, canında insan sevgisi olmayan millət nə bilsin ki, insanı sevmək nə deməkdir? Zatında yalnız şər xislət olan erməni nə bilsin ki, bir körpəni, bir insanı dinindən, irqindən, milliyyətindən asılı olmayaraq sevmək və müdafiə etmək nə deməkdir? Buna bizim milli ləyaqətimiz çatır. Buna bizim milli xarakterimiz, mənəviyyatımız yol verir. Mənəviyyatı olmayanlar bu sevgini nə bilsinlər? Böyük Yunus demişkən: Bilməyən nə bilsin bizi?! Bilənlərə salam olsun!. Biz məhz belə xalqıq. Kim nə deyir desin, bu, bizim böyüklüyümüz, mənəvi qələbəmiz, dünyaya insanlıq dərsimizdir. Türk dünyasının böyük şairlərindən biri olan Nazım Hikmət demişkən, azad və sülh içərisində yaşamaq:\nYaşamaq, bir ağac kimi tək və hür,\nVə bir orman kimi qardaşcasına,\nAzərbaycan xalqının və bütöv türk dünyasının sülh çağırışçısı olan şair Hüseyn Cavid xalqımızın sülh haqqındakı ideallarını ifadə edərək deyirdi:\n…Qandan əsla görünməsin də əsər…\nVə yaxud: “Məhəbbət! Məhəbbət! Əvət, bütün bəşəriyyəti xilas edəcək yanlız məhəbbətdir. Məhəbbətlə çırpınan bir çoban qəlbi kin və ədavət püskürən bir sultan qafasından daha şərəflidir. Əgər dünyanın şanlı çarpışmaları, qanlı vuruşları nəticəsində bir məhəbbət fövqəlbəşər bir məhəbbət doğurmayacaqsa… bütün həyata, bütün kainata nifrətlər olsun”.\nBəli, xalqımız azadlıq və sülhsevər olduğu kimi, xalqımızın iradəsini əks etdirən dövlətimizin də yürütdüyü siyasət sülhə və əmin-amanlığa dayanır. Təsadüfi deyil ki, Azərbaycan dövlətini Qafqazda sülhün, əmin-amanlığın dayağı kimi səciyyələndirirlər. Nə qədər mürəkkəb, qarışıq ictimai-siyasi vəziyyət olsa da, dövlətimizin birinci məqsədini xalqımızın firavanlığı, əmin-amanlıq içərisində yaşayışı təşkil edir. Dünya sülhünə göstərdiyi böyük yardımın və marağın ifadəsidir ki, Azərbaycan dövıləti öz sülhməramlı qüvvələri ilə Kosovoda, Əfqanıstanda və İraqda sülhün bərpası istiqamətində mübarizə aparmışlar. Ölkəmizin isə ən əmin-aman ölkə olması üçün dövlətimiz ulu öndər Heydər Əliyev siyasi kursu ilə dövlət başçımız İlham Əliyevin rəhbərliyi altında mühüm tədbirlər həyata keçirir. Bu baxımdan iftixar doğuran bir haldır ki, hazırda bütün dünya ölkələri üçün kiçik olmasına baxmayaraq, Naxçıvan Muxtar Respublikası əmin-amanlıq baxımından böyük müvəffəqiyyət nümayiş etdirir. Naxçıvan Muxtar Respublikası Ali Məclisinin Sədri cənab Vasif Talıbovun bilavasitə rəhbərliyi altında muxtar respublika təhlükəsizlik və asayiş qüvvələri əmin-amanlığın və asayişin qorunması istiqamətində həyata keçirdikləri tədbirlər nəticəsində Naxçıvanın timsalında bölgədə cinayətsiz region yaratmağa müvəffəq olunub. Dünaydan böyük ümidlərlə gələn qonaqlar muxtar respublikamızdakı asayiş, əmin-amanlıq və qonaqpərvərlikdən həmişə ürəkdolusu bir razılıqla gedirlər. Bunu muxtar respublikamıza gələn qonaqların özləri də deyirlər. Müxtəlif ölkələrin mətbuat orqanlarında muxtar respublikamız haqqında çap olunan məqalələrdə məhz bu razılıq özünün əksini tapır. Bu baxımdan biz bir Azərbaycan dövlətinin vətəndaşı və azərbaycanlı kimi iftixarla sülhə arxa dururuq. Bir insanın, bir yaradılışın burnu qanamasın deyə qəlbimizdən gələn insanlıq mərhəməti ilə, dahi liderimizin konsepsiyasında deyilən kimi, “Vətəndə sülh, bölgədə sülh, dünyada sülh!” amalı uğrunda yaşayır və mücadilə aparırıq.\nLakin, əlbəttə, bunu istəməyən və ölkəmizin ərazilərinə qarşı təxribatda, hərbi təcavüzlərdə olan düşmən qüvvələr, xüsusilə Ermənistan tərəfi bölgənin əmin-amanlığına daim xələl gətirir, qarışıqlıq və gərginlik yaratmağa çalışır. İllərdir ölkəmizin işğal olunmuş ərazilərinin müqəddaratının sülh yolu ilə həlli məsələsini mənfur Ermənistan tərəfi pozur, faşizmi və terrorizmi dəstəşləyərək bütün bölgədə sülhü pozmağa xidmət edir. Təəssüf ki, dünya ölkələrinin bir çoxu, eləcə də beyəlxalq qurumlar ikili siyasət yürüdürək erməni vəhşiliyi və işğalçılığına son vermək istiqamətində tutarlı addım atmırlar. Ölkəmiz sülhün tərəfdarı olduğunu qətiyyətlə nümayiş etdirdiyi kimi, bütün təxribatların qarşısını almağa da güclü və bacarıqlı bir orduya sahib olduğunu dəfələrlə nümayiş etdirib. 2016-cı ilin aprel döyüşlərində Ali Baş Komandanımız Cənab İlham Əliyevin qətiyyətli və uzaqgörən rəhbərliyi altında böyük rəşadət göstərən Azərbaycan Ordusu Ermənistan tərəfi və onun havadarlarına sübut etdi ki, bölgənin ən güclü, müdafiə və döyüş qüdrətli ordusu tərəfindən istənilən təxribatın qarşısını almağa hazırdır. Lələtəpə və ətrafı ərazilərin erməni işğalından azad olunması və qarşı tərəfin xeyli canlı qüvvə, hərbi texnika itkisi ilə geri oturdulması böyük qələbədən xəbər verirdi. Azərbaycan Ordusunun Naxçıvan Əlahiddə Ümumqoşun Ordusu tərəfindən yüksək mühəndislik qabiliyyəti sayəsində Günnüt ərazilərinin heç bir itki və döyüş olmadan işğaldan azad edilməsi də ordumuzun hazırlıq və döyüş bacarığının müvəffəqiyyəti kimi qəlbimizi fəxarətlə doldurur. Ölkəmizin Tovuz istiqamətində sərhədlərinin Ermənistan hərbi qüvvələri tərəfindən pozma cəhdinin də uğurla alınması, hələ də gərginliyi artırmağa çalışan Ermənistan və onun havadarlarına ləyaqətlə hərbi cavabların verilməsi dövlətimizin güc və qüdrət təcəssümü kimi çıxış edir. Bu gün qardaş Türkiyə Cümhuriyyətinin Silahlı Qüvvələri ilə Azərbaycan Ordusunun ölkəmizdə, o cümlədən Naxçıvan Muxtar Respublikasında apardığı qardaşlıq döyüş təlimləri bölgə üçün böyük sülhə vədə çağırışları, əmin-amanlığın təminatına birgə səyin ifadəsidir. Əminik ki, ölkəmiz qardaş Türkiyə Cümhuriyyəti və sülhpərvər qüvvələrin dəstəyi ilə bütün regionda hərbi təhdid yaradan qüvvələrə qarşı layiqli cavab verərək sülhü, əmin-amanlığı bərpa etməyə nail olcaqdır. Ulu öndərimizin sözlərilə sülh və barış istəyən bir xalq, ölkə olaraq qətiyyətlə deyirik: Vətəndə sülh, bölgədə sülh, dünyada sülh! Çox yaşa, mütləq sülh!\nƏvvəlki Şəkidə yeni abidə aşkar edildi – FOTO\nSonrakı Azərbaycana koronavirus peyvəndinin gətirilməsi ilə bağlı saziş imzalandı


Xəzərin sahilindəki şəhərin əhalisi niyə təbii balığa həsrətdir? - FOTOLAR - Azinforum.az İnformasiya Portalı\nAna səhifə / Sosial / Xəzərin sahilindəki şəhərin əhalisi niyə təbii balığa həsrətdir? – FOTOLAR\nXəzərin sahilindəki şəhərin əhalisi niyə təbii balığa həsrətdir? – FOTOLAR\nXəzərin sahilində yerləşməsinə baxmayaraq, Bakıda dəniz məhsullarının, xüsusən də ən çox tələbat olan balığın bol olduğunu söyləmək olmaz. Xüsusən də mövsümlə bağlı alıcılıq artdıqca paytaxtda balıq qıtlığı yaşanır. Bu da süni göllərdə yetişdirilən balıqların bazarda özünə yer tutmasına gətirib çıxarır.\nBu gün Bakının balıq satılan bir neçə kənd təsərrüfatı bazarına baş çəksək təbii dəniz və çay balıqlarının azlıq təşkil etdiyini görə bilərik. Balıq mövsümünün başlanması ilə bağlı bolluğun, qiymətlərin, alıcılığın nə vəziyyətdə olduğunu öyrənmək üçün musavat.com-un müxbiri “8-ci kilometr” bazarına baş çəkib.\n“8-ci kilometr” bazarının kənd təsərrüfatı məhsulları satılan şöbəsində bir neçə piştaxtada balıq satışı həyata keçirilir. Piştaxtnın üstünə müxtəlif növ balıqlar düzülüb, eləcə də ətrafa qoyulmuş plastik ləyənlərdə diri balıqlar satışa çıxarılıb. Diri balıqların əksəriyyətinin süni göllərdə yetişdirildiyi də heç kimə sirr deyil.\nBalıq bazarında alıcılığın yüksək həddə olduğu ilk baxışdan nəzərə çarpır. Bu aylar balığın yeyilmə mövsümü olduğundan piştaxtaların qarşısı müştərilərlə dolub. Bu vəziyyətdən məmnun qalan satıcılar da alıcılığın yüksək səviyyədə olduğunu gizlətmirlər.\nAlim adlı satıcı bildiridi ki, hazırda balıq bazarında alıcılığın ən yüksək olduğu dövrdür: “Bu aylar həm də balığın əsl yeyilmək vaxtıdır. Bu səbəbdən də satışımız daha çox olur. Satışda kefal, sazan, belamur, kütüm, xəşəm, çapaq, farel, durna balığı, sudak kimi balıq növləri var. Gün ərzində ümumilikdə 70-80 kiloqram balıq satırıq”.\nBalıq bazarında qiymətlərə gəlincə, ötən illə müqayisədə bir qədər bahalaşma müşahidə edilir. Əksər balıqlarda 1.50-2 manat bahalaşma var. Balıqların iri və xırdalığından asılı olaraq qiymətlər belədir. Kefalın 1 kiloqramı 7-10 manat, xanı balığı 4 manat, durna balığı 4-7 manat, xəşəm 10-12 manat, kütüm 8-10 manat, çapaq 2.50 qəpik, sudak 6-10 manat, farel 11-13 manat…\nMüştərilər də bildirdilər ki, bazarda istədikləri növdə dəniz balıqlarını tapmaqda çətinlik çəkirlər: “Son illər bazarda balıq növləri sanki azalıb. Misal üçün, xəşəm balığı tapa bilmirik. Keçən illə müqayisədə bu il daha az balıq gətirilir. Ümumiyyətlə, dəniz balıqları yox səviyyəsindədir”.\nSatıcılar da müştərilərin narazılıqlarını haqlı sayırlar: “Son illər dənizdə balıq azalıb. Bu barədə balıqçılar da danışır. Öz şəxsi qayığı ilə balıq tutanlar dənizdə balıqların yoxa çıxdığını deyirlər. Belə olan halda isə balıq bahalaşır. Çox güman ki, dəniz balıqlarının qiyməti bu yaxınlarda bir qədər də bahalaşacaq. Əvvəllər balıqçılar hərəyə 50-60 kiloqram balıq tuturdularsa, indi bundan iki dəfə az tuturlar”.\nBalıqçılar etiraf edirlər ki, süni göllərdə yetişdirilən balıqlar olmasa, qiymətlərdə kəskin bahalaşma olardı: “Balıq bazarında kəskin qiymət artımının qarşısını alan süni göllərdə saxlanılan balıqlardır. Əgər bunlar olmasa, balığın kiloqramı 15-20 manata qədər bahalaşar. Göl balıqlarına da tələbat var. Lakin alıcılar daha çox dəniz və çaylardan tutulan təbii balıqlara üstünlük verirlər. Bu səbəbdən də tələbatı ödəmək çətin olur. Süni göllərdə yetişdirilən balıqlarla təbii balıqlar arasında 3-5 manat qiymət fərq var. Məsələn, sazan balığında bu fərq 2-3 manatdır”.\nQeyd edək ki, çay balıqlarından fərqli olaraq, bəzi dəniz balıqlarını süni göllərdə saxlamaq mümkün deyil. Bəzilərini yetişdirmək üçün xüsusi qaydalar var.\nAzərbaycanda artıq süni göllərdə dəniz balıqlarının yetişdirilməsinə başlanılıb. Hər bir halda təbii balıqla, süni göllərdə yemlə bəslənən balıqların həm qiymətində, həm də dadında böyük fərq var.\nAlıcıların əsasən qiyməti ucuz olduğu üçün süni yetişdirilən balıqları almaq məcburiyyətində qalırlar. Çünki əksər hallarda dəniz balıqlarının kiloqramı 15 manatdan başlayır ki, bu da Azərbaycan şəraitində çox bahadır.\nMütəxəssislər isə hesab edir ki, Azərbaycan kimi təbii şəraiti olan ölkədə balığın qiyməti bundan bir neçə dəfə ucuz olmalı idi. Son 10 ildə Xəzərdə balıq ehtiyatlarının müxtəlif səbəblərdən azalması da ciddi ekoloji böhran kimi qiymətlədirilir.\nMəlum olduğu kimi, Xəzər dənizində 100-dən çox balıq növü mövcuddur. Bunlar əsasən, nərə, uzunburun, qaya balığı, ağ qızılbalıq, qızıl balıq, Xəzər siyənəyinin beş növü, dəniz sıfı, ziyad, külmə, çəki, xəşəm və başqa balıq növləridir. İlanbalığı, qızılxallı, poru, dəniz sıfı balıqlarını isə tutmaq qadağandır. Bu balıqlar respublikamızın “Qırmızı Kitabı”na düşən balıq növləridir.\nÖncəki Şəhid ailələrinə birdəfəlik ödəmələr bu tarixdən veriləcək (RƏSMİ)\nNövbəti “Namizədliyimi geri götürməyi düşünmürəm” – Zurabişvili